J E G Y Z Ő K Ö N Y V

Készült   Szentpéterszeg Község Önkormányzat Képviselő-testületének

2013. április 30-án megtartott nyílt ülésén 
Jelen vannak: Olajos Mihály polgármester, Cs. Balogh Gyula,  Balogh Gyula, Kovács Imre, Tornyi Lajos   képviselők.

A napirendek megtárgyalásán részt vesz: Dr. Barcsai Sándor, Reszler György könyvvizsgáló, Roóné Gombos Andrea, Ékes-Tornyi Edina családgondozó
Olajos Mihály: Tisztelttel köszöntöm a megjelenteket megállapítom, hogy határozatképes a testület. Kérem, a testület tagjait kézfelnyújtással jelezzék, ha egyetértenek a meghívóban szereplő  napirendi pontokkal. 

A Képviselő-testület 5 igen szavazattal a következő határozatot hozta.

40/2013. (IV.30.)Önk. számú

HATÁROZAT

Napirend: 





1./
Tájékoztató az előző testületi ülés óta eltelt időszakról



Előadó: Olajos Mihály polgármester




2./
Szentpéterszeg Községi Önkormányzat  2012. évi költségvetésről 





szóló 1/2012. (II.28.) sz. rendelet módosításának jóváhagyása




 Előadó:  Olajos Mihály polgármester




3./
Szentpéterszeg Községi Önkormányzat 2012. évi  költségvetés 




végrehajtásáról szóló zárszámadási rendelet elfogadása



Előadó:  Olajos Mihály polgármester



4./
Bihari Szociális Szolgáltató Központ Gyermekjóléti Szolgálat 2012. évi 




munkájáról szóló beszámoló jóváhagyása 



Előadó:  Olajos Mihály polgármester



5./
Bihari Szociális Szolgáltató Központ Családsegítő Szolgálat 2012. évi 




munkájáról szóló beszámoló jóváhagyása 




Előadó: Ékes-Tornyi Edina családgondozó 





   Olajos Mihály polgármester



6./
Orvosi Ügyelet Egészségügyi Szolgáltató Közhasznú Nonprofit Kft. 2012. 



évi tevékenységéről szóló beszámoló jóváhagyása 




Előadó:  Olajos Mihály polgármester



7./
Szentpéterszeg Községi Önkormányzatának Szervezeti és Működési 




Szabályzata  



Előadó: Olajos Mihály polgármester




8./
Az önkormányzat vagyonrendeletének felülvizsgálata 




Előadó: Olajos Mihály polgármester



9./
Hajdú-Bihari Önkormányzat Vízmű Zrt 2013. május 02-án 

  



tartandó közgyűlés napirendi pontjainak megtárgyalása




Előadó: Olajos Mihály polgármester


10./
Egyebek
Határidő: azonnal

Felelős: Olajos Mihály polgármester 

1. napirendi pont: Tájékoztató az előző testületi ülés óta eltelt időszakról
Olajos Mihály:  Kérem a testület tagjait kézfelnyújtással jelezzék, ha elfogadják a tájékoztatót. A Képviselő-testület 5 igen szavazattal a tájékoztatót elfogadta.

2. napirendi pont: Szentpéterszeg Községi Önkormányzat  2012. évi költségvetésről 
szóló 1/2012. (II.28.) sz. rendelet módosításának jóváhagyása

Olajos Mihály: Az írásos előterjesztés minden képviselő megkapta kérem a testület tagjait kézfelnyújtással jelezzék, ha elfogadják Szentpéterszeg Községi Önkormányzat  2012. évi költségvetésről szóló 1/2012. (II.28.) sz. rendelet módosítását.
A Képviselő-testület 4 igen szavazattal 1 tartózkodással (Kovács Imre) az alábbi rendeletet alkotta.
Szentpéterszeg Községi Önkormányzat Képviselő-testületének 

5/2013. (IV. 30.) számú rendelete

Az önkormányzat 2012. évi költségvetéséről szóló 1/2012. (II.28.) sz. rendelet módosításáról

1. §

(1) Az önkormányzat képviselő-testülete az államháztartásról szóló 2011. évi CXCV. törvény  23. § (1) bekezdésében kapott felhatalmazás alapján az 1/2012. (II.28.) számú rendeletét a következők szerint módosítja:
A költségvetési rendelet 2. § (1) bekezdésében megállapított 

	Költségvetési bevételek 


	    87.535 - E Ft-tal módosulnak

	Költségvetési kiadását


	    47.542 -  E Ft-tal módosulnak




módosítja és az önkormányzat 2012. évi

	módosított költségvetési bevétel
	422.118 E Ft

	módosított költségvetési kiadás
	412.346 E Ft

	Költségvetési többlet
	   9.772 E Ft 


állapítja meg, így a bevételek – kiadások előirányzatának alakulása összesen:

	módosított bevétel
	427.661 E Ft

	módosított kiadás
	427.661 E Ft


2. §

Az önkormányzat 2012. évi költségvetéséről szóló 1/2012. (II.28.) számú rendelet 1., 2.1., 2.2., 11. 12, 13. számú melléklete, helyébe ezen rendelet 1., 2.1., 2.2., 11, 12, 13. melléklete lép.

3. §

(1) Ez a rendelet a kihirdetése napján lép hatályba.

(2) A rendelet hatálybalépését követően hatályát veszti az 1/2012. (II.28.) sz. rendelet 1., 2.1., 2.2., 11, 12, 13. melléklete.

Szentpéterszeg, 2013. április 30.

      
Dr. Barcsai Sándor



Olajos Mihály





   mb jegyző




 polgármester


3. napirendi pont: Szentpéterszeg Községi Önkormányzat 2012. évi  költségvetés végrehajtásáról szóló zárszámadási rendelet elfogadása
Olajos Mihály: Az írásos előterjesztést minden képviselő időben megkapta, kérem a testület tagjait kézfelnyújtással jelezzék, ha elfogadják Szentpéterszeg Községi Önkormányzat 2012. évi  költségvetés végrehajtásáról szóló zárszámadási rendeletét.

A Képviselő-testület 4 igen szavazattal 1 tartózkodással (Kovács Imre) az alábbi rendeletet alkotta.

SZENTPÉTERSZEG KÖZSÉGI önkormányzat
 képviselő-testületének

6/2013. (IV.30.) önkormányzati rendelete

a 2012. évi pénzügyi terv végrehajtásáról

Az önkormányzat képviselő-testülete az államháztartásról szóló 2011. évi CXCV. törvény 91. § 81) bekezdésében meghatározott jogkörében eljárva a 2012. évi költségvetési zárszámadásáról a következő rendeletet alkotja.

1. §

(1) Az önkormányzat képviselő-testülete a 2012. évi költségvetés végrehajtásáról szóló zárszámadást 

	422.118 E Ft
	Költségvetési bevétellel

	
	

	370.701.E Ft
	Költségvetési kiadással



	40870 .E Ft
	helyesbített maradvánnyal


hagyja jóvá.

 (1) Az önkormányzat mérlegszerűen bemutatott kiadásait, bevételeit önkormányzati szinten az 1. mellékletben foglaltaknak megfelelően fogadja el. 

(2) A működési bevételek és kiadások, valamint a tőkejellegű bevételek és kiadások mérlegét az 2.1. és a 2.2. melléklet szerint fogadja el.

2. §

A képviselő-testület az Önkormányzat 2012. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait az 3. és a 4. melléklet szerint hagyja jóvá. 
(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az 5. melléklet szerint fogadja el.

(3) Az önkormányzat, bevételi és kiadási előirányzatainak teljesítését a 6., mellékletekben foglaltaknak megfelelően hagyja jóvá.

(4) A körjegyzőségi hivatal bevételi és kiadási előirányzatainak teljesítését a 8.. mellékletekben foglaltaknak szerint fogadja el.

 (5) Az önállóan működő és gazdálkodó, valamint az önállóan működő költségvetési szervek bevételi és kiadási előirányzatainak teljesítését a 9., mellékletekben foglaltaknak megfelelően hagyja jóvá.

(6) A képviselő-testület az önkormányzat 2012. évi egyszerűsített mérlegét, egyszerűsített pénzforgalmi jelentését, egyszerűsített pénzmaradvány-kimutatását, valamint az egyszerűsített vállalkozási maradvány kimutatást a 11.1., 11.2., 11.3., 11.4. mellékletekben foglaltak szerint hagyja jóvá.
(7) A képviselő-testület a költségvetési szervek maradványát és annak felhasználását a 12. mellékletnek megfelelően hagyja jóvá, illetve engedélyezi.

3. §

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2013. évi előirányzatokon történő átvezetéséről gondoskodni kötelesek.

4. §

A képviselőtestület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

5. §

Ez a rendelet a kihirdetés napján lép hatályba.

Szentpéterszeg, 2013. 04. 30.


Dr. Barcsai Sándor



Olajos Mihály



       mb jegyző



polgármester

4. napirendi pont: Bihari Szociális Szolgáltató Központ Gyermekjóléti Szolgálat 2012. évi munkájáról szóló beszámoló jóváhagyása
Olajos Mihály: Az írásos előterjesztést mindenki megkapta kérem a testület tagjait  kézfelnyújtással jelezzék, ha elfogadják a Bihari Szociális Szolgáltató Központ Gyermekjóléti Szolgálat 2012. évi munkájáról szóló beszámolóját.
A Képviselő-testület 5 igen szavazattal a következő határozatot hozta. 

41/2013. (IV.30.)Önk. számú

HATÁROZAT

Szentpéterszeg Község Önkormányzat Képviselő-testülete  megtárgyalta a „Bihari Szociális Szolgáltató Központ Gyermekjóléti Szolgálata 2012. 
    évi munkájáról szóló beszámoló jóváhagyása” című előterjesztést és úgy döntött, hogy elfogadja a Bihari Szociális Szolgáltató Központ Gyermekjóléti Szolgálata  2012.  évi munkájáról szóló beszámolót
Határidő: azonnal

Felelős: Olajos Mihály polgármester 
5. napirendi pont: Bihari Szociális Szolgáltató Központ Családsegítő Szolgálat 2012. évi munkájáról szóló beszámoló jóváhagyása.

Olajos Mihály: Az írásos előterjesztést mindenki megkapta, kérem a testület tagjait kézfelnyújtással jelezzék, ha elfogadják a Bihari Szociális Szolgáltató Központ Családsegítő Szolgálat 2012. évi munkájáról szóló beszámolóját.
42/2013. (IV.30.)Önk. számú

HATÁROZAT

Szentpéterszeg Község Önkormányzat Képviselő-testülete  megtárgyalta a „Bihari Szociális Szolgáltató Központ Családsegítő Szolgálata 2012. évi munkájáról szóló beszámoló jóváhagyása” című előterjesztést és úgy döntött, hogy elfogadja a Bihari Szociális Szolgáltató Központ Családsegítő Szolgálata  2012.  évi munkájáról szóló beszámolót.

Határidő: azonnal

Felelős: Olajos Mihály polgármester
6. napirendi pont: Orvosi Ügyelet Egészségügyi Szolgáltató Közhasznú Nonprofit Kft. 2012. évi tevékenységéről szóló beszámoló jóváhagyása
Olajos Mihály: Az írásos anyagot mindenki megkapta, kérem a testület tagjait kézfelnyújtással jelezzék, ha elfogadják az Orvosi Ügyelet Egészségügyi Szolgáltató Közhasznú Nonprofit Kft. 2012. évi tevékenységéről szóló beszámolóját.

A Képviselő-testület 4 igen szavazattal 1 tartózkodással (Balogh Gyula) a következő határozatot hozta.

43/2013. (IV.30.)Önk. számú

HATÁROZAT

Szentpéterszeg Község Önkormányzat Képviselő-testülete  megtárgyalta a „Orvosi Ügyelet Egészségügyi Szolgáltató Közhasznú Nonprofit Kft. 
2012. 
évi tevékenységéről szóló beszámoló jóváhagyása” című előterjesztést és úgy döntött, hogy elfogadja az Orvosi Ügyelet Egészségügyi Szolgáltató Közhasznú Nonprofit Kft. 
2012. 
évi tevékenységéről szóló beszámolóját.

Határidő: azonnal

Felelős: Olajos Mihály polgármester 
7. napirendi pont: Szentpéterszeg Községi Önkormányzatának Szervezeti és Működési Szabályzata  
Olajos Mihály: Mivel az Ügyrendi Összeférhetetlenségi és Vagyonnyilatkozatok Vizsgáló Bizottság nem tudott bizottsági ülést tartani az ez ügyben ezért javaslom, hogy a mai testületi ülésen ne hozzon döntést ez ügyben a Képviselő-testület. Kérem a testület tagjait kézfelnyújtással jelezzék, ha elfogadják a javaslatot. 

A Képviselő-testület 5 igen szavazattal a következő határozatot hozta.

44/2013. (IV.30.)Önk. számú

HATÁROZAT

Szentpéterszeg Községi Önkormányzat Képviselő-testület úgy határozott, hogy  Szentpéterszeg Községi Önkormányzatának Szervezeti és Működési Szabályzatáról  a mai napon  nem kíván  állást foglalni. A döntést a soron következő testületi ülésen kívánja újra megtárgyalni. 
Határidő: soron következő ülés 
Felelős: Olajos Mihály

8. napirendi pont: Az önkormányzat vagyonrendeletének felülvizsgálata
Olajos Mihály: Az írásos előterjesztés minden képviselő megkapta, kérem a testület tagjait kézfelnyújtással jelezzék, ha jóváhagyják az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól szóló rendeletet. 

A Képviselő-testület 5 igen szavazattal az alábbi rendeletet alkotta. 

Szentpéterszeg Község Önkormányzat Képviselő-testületének


7/2013. (IV.30.) számú önkormányzati rendelete

az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól

Szentpéterszeg Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés i) pontjában, a nemzeti vagyonról szóló 2011. évi CXCVI. törvény 18. § (1) bekezdésében kapott felhatalmazás alapján, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat - és hatásköreiről szóló 1991. évi XX. törvény 138. § (1) bekezdés j) pontjában és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el: 
1. A rendelet hatálya

1. §

(1) A rendelet hatálya kiterjed Szentpéterszeg Község Önkormányzata (a továbbiakban: önkormányzat) tulajdonában lévő, és tulajdonába kerülő a) ingatlan és ingó vagyonra, valamint vagyoni értékű jogokra (továbbiakban: ingatlan és ingó vagyon), továbbá b) a tagsági jogot megtestesítő értékpapírokra, a kárpótlási jegyekre, és közhasznú társaságban és gazdasági társaságban az önkormányzatot megillető egyéb társasági részesedésekre (portfolió vagyon).

(2) Az önkormányzati tulajdonú nem lakás célú helyiségekre, a vállalkozás céljára kijelölt földterületekre, az említett vagyontestek elidegenítésére, az e vagyontárgyakra vonatkozó önkormányzati rendeletek szabályait kell alkalmazni az e rendeletben nem szabályozott ügyekben és eljárásokban.

(3) Ezen rendelet szabályait akkor kell alkalmazni:

a) 
a hitelviszonyt megtestesítő értékpapírok megszerzésére és elidegenítésére,

valamint a pénzeszközökkel való gazdálkodásra, továbbá az önkormányzatot illető követelések elengedésére és mérséklésére, ha az önkormányzat éves költségvetéséről szóló rendelete,

b) 
közterületek hasznosítása esetén, ha a közterületek rendjéről szóló önkormányzati rendelet,

c)
 piacok, vásárok esetén, ha a vásárok és piacok rendjéről szóló önkormányzati rendelet,

d) 
lakások esetén, ha a lakások bérletéről, valamint elidegenítéséről szóló önkormányzati rendelet eltérően nem rendelkezik.

2. Az önkormányzati vagyon

2. §

Az önkormányzat vagyona törzsvagyonból és üzleti vagyonból áll. Az önkormányzat törzsvagyona forgalomképtelen  vagy korlátozottan forgalomképes vagyon (1. sz. melléklet).

3. Törzsvagyon

3. §

(1) Forgalomképtelen vagyontárgyak:

a) 
a nemzeti vagyonról szóló 2011. évi CXCVI. törvény (a továbbiakban:

Nvtv.) 5. § (2) bekezdésében megjelölt vagyontárgyak, valamint 
b) 
mindaz a vagyon, amelyet törvény, vagy az önkormányzat rendelete nemzetgazdasági szempontból kiemelt jelentőségű nemzeti vagyonnak minősít.

(2) Az önkormányzat tulajdonában álló forgalomképtelen vagyontárgyak:

a)
 a helyi közutak és műtárgyaik,

b) 
a járdák, terek és parkok,

c) 
a vizek és vízi közműnek nem minősülő közcélú vízi létesítmények,

d) 
a levéltári anyagok, tervtárak terv- és iratanyagai,

e) 
a védett természeti területek,

f) 
mindaz a vagyon, melyet törvény, vagy az önkormányzat képviselő-testülete rendeletével annak nyilvánít.

(3) Az ingatlan forgalomképtelensége megszűnik, amennyiben a külön jogszabály alapján lefolytatott telekrendezési eljárásban megváltozik az ingatlan jellege, vagy a telekrendezési határozat végrehajtása érdekében a tulajdonosok megállapodnak.

(4) A forgalomképtelenség megszüntetéséhez az önkormányzat képviselő-testülete döntése szükséges.

4.§

(1) Korlátozottan forgalomképes vagyontárgyak:

a) 
a műemlékek, műemlék jellegű ingatlanok,

b) 
a muzeális gyűjtemények és muzeális emlékek,

c) 
közművek,

d) 
önkormányzati költségvetési szervek használatában lévő vagyon,

e) 
középületek,

f) 
közüzemi tevékenységet ellátó egyszemélyes vagy többségi önkormányzati tulajdonú gazdasági társaságban vagy közhasznú társaságban, valamint az elsődlegesen nem közüzemi jellegű, önkormányzati vagyonkezelést ellátó, egyszemélyes vagy többségi tulajdonú gazdasági társaság(ok)ban lévő önkormányzati részesedések (tagsági jogok),

g) 
köztemetők,

h) 
sportpályák és sportcélú létesítmények,

i) 
erdők.

(2) A korlátozottan forgalomképes törzsvagyon csak az önkormányzat képviselő-testülete egyedi döntése alapján minősíthető át és idegeníthető el.

4. Üzleti vagyon

5. §

Üzleti vagyon mindazon vagyontárgy, amely nem tartozik a törzsvagyon körébe.

5. Vagyonkimutatás, a vagyon nyilvántartása

6. §

(1) Az önkormányzat tulajdonában lévő vagyontárgyakról a jogszabályokban meghatározott módon folyamatos nyilvántartást, vagyonkatasztert vezet. Az önkormányzat vagyonát a hatályos jogszabályok alapján a Közös Önkormányzati Hivatal tartja nyílván.

(2) A vagyonkimutatás az önkormányzat tulajdonában - a költségvetési év zárónapján - meglévő vagyoni állapot szerinti kimutatása, melynek célja az önkormányzati vagyontárgyak tételes kimutatása.

(3) A vagyonkimutatásban szerepeltetni kell az önkormányzati vagyont terhelő kötelezettségeket is.

(4) A vagyonkimutatás az önkormányzati vagyont törzsvagyon, ezen belül forgalomképtelen és korlátozottan forgalomképes vagyon, valamint üzleti vagyon (nem törzsvagyon) bontásban, az egyes vagyoncsoportokon belül:

a) 
az ingatlanokat és a vagyoni értékű jogokat tételesen, beszerzési (bruttó) értéken,

b) 
az ingó vagyontárgyakat (gépek, berendezések) vagyonkezelőnként összesített mérleg szerinti (nettó) értéken,

c) 
ha jogszabály eltérően nem rendelkezik, az értékpapír vagyont tételesen és mérleg szerinti értéken,

d) 
a vagyonkezelőnek átadott ingatlan, vagy értékpapír vagy vegyes portfolió vagyont tételesen és a vagyonkezelési szerződés szerinti induló értéken, vagy - az évenkénti beszámolók alkalmával korrigált vagyoni értéken – vagyonkezelőnként veszi számba. A vagyonkezelőnek az átadott portfolió értékelését a tőkepiacról szóló 2001. évi CXX törvény alapján kell elvégezni.

e) 
A vagyonkimutatás a könyvviteli nyilvántartásban szereplő eszközökön és kötelezettségeken kívül a „0”-ra leírt használatban lévő, és használaton kívüli eszközök állományát, az államháztartás szervezetei beszámolási és könyvvezetési kötelezettségeinek sajátosságairól szóló 249/2000. (XII.24.) Kormányrendelet 44/A. §-a alapján érték nélkül nyilvántartott eszközök állományát (mint képzőművészeti alkotás, régészeti lelet, kép- és hang archívum, gyűjtemény, kulturális javak), intézményenként természetes mértékegységben tartalmazza. A kezességgel, és garancia-vállalással kapcsolatos függő kötelezettségeket is be kell mutatni.

(5) A vagyonkimutatást az éves költségvetési beszámolóhoz (zárszámadáshoz) csatolva az önkormányzat képviselő-testületének kell bemutatni.

7. §

(1) A vagyonkimutatás alapját képező nyilvántartás(ok) állományának felfektetéséről és folyamatos vezetéséről, valamint a vagyonkimutatás összeállításáról, az ingatlanok esetében a vagyonkataszterben szereplő adatok egyezőségéről, - az önkormányzati vagyonkezelő szervek közreműködésével -

jegyző gondoskodik.

(2) Az önkormányzati vagyon elidegenítése, hasznosítása tárgyában a jelen rendelet alapján kötött szerződéseket a szerződéskötésre feljogosított személy vagy szervezet (képviselője) a szerződés megkötését követő 30 napon belül köteles a jegyző részére megküldeni.

(3) Az önkormányzat tulajdonában lévő eszközök – kivéve az immateriális javakat, a követeléseket (ideértve az adott kölcsönöket, a beruházási előleget és az aktív pénzügyi elszámolásokat) – leltározását mennyiségi felvétellel, a csak értékben kimutatott eszközök (az immateriális javak, a követeléséket, az idegen helyen tárolt - letétbe helyezett, portfolió-kezelésben, vagyonkezelésben lévő értékpapírok, dematerializált értékpapírok) és a források leltározását egyeztetéssel kell végrehajtani.

(4) Az önkormányzat eszközeit és forrásait évente leltározza. Kivételt képeznek az ingatlanok, a gépek, berendezések, felszerelések, a járművek, az üzemeltetésre átadott, koncesszióba adott, vagyonkezelésbe vett eszközök, melyek leltározása kétévente történik.

6. Az önkormányzati vagyon feletti tulajdonosi jogok gyakorlásának közös szabályai

8. §

(1) A tulajdonosi jogokat az önkormányzat képviselő-testülete gyakorolja, ha e rendelet másképp nem rendelkezik.

(2) A tulajdonosi jogok gyakorlója az önkormányzat vagyontárgyait e rendelet keretei között bízhatja másra, adhatja át üzemeltetésre. A vagyontárgyak vagyonkezelésbe történő átadása előtt e rendelet 25-28. §-a szerinti vagyonkezelési szerződést kell kötni.

(3) A képviselő-testület felhatalmazza a polgármestert, hogy 
a) 
a tulajdonosi jog gyakorlója döntései alapján a szerződéseket megkösse,

b) 
ellenőrizze a szerződésben foglaltak teljesítését és indokolt esetben megtegye azokat a jognyilatkozatokat, amelyek szerződés felbontására vagy megszüntetésére irányulnak, vagy érvényesítse az önkormányzat igényeit, ideértve bírósági eljárás megindítását is,

c) 
önállóan elutasítson olyan szerződési ajánlatokat, amelyek elfogadása jogszabályi rendelkezéssel, vagy önkormányzati határozatban előírtakkal ellentétes lenne,

d) 
közműszolgáltatók részére közművezetékek elhelyezése céljára vezetékjogot, vagy szolgalmi jogot, vagy használati jogot önkormányzati ingatlanokon olyan mértékig biztosítson, amelyek az érintett ingatlanok rendeltetés szerinti felhasználását nem befolyásolják, 

e) 
vezeték-, szolgalmi- és használati jogot biztosító szerződéseket az önkormányzat, mint jogosult javára egymillió forint értékhatárig önállóan megkössön,

f) 
hozzájáruljon közterület használatához, vagy erre szerződést kössön, ha a használat közterületként nyilvántartott földrészlet rendeltetésének megfelelő használatát biztosítja, 

g) 
döntsön az építési telkekre bejegyzett visszavásárlási joggal kapcsolatos kérelmekről,

h) 
döntsön a vállalkozói telkekre bejegyzett jogokkal, tényekkel kapcsolatos kérelmekről.

7. Az önkormányzati vagyon hasznosítása

9. §

(1) Az önkormányzati vagyon hasznosításának célja az önkormányzat kötelező és önként vállalt feladatai hatékony és eredményes ellátása.

(2) Hasznosítás alatt az egyes vagyontárgyak használata, bérbe, használatra, haszonbérbe vagy haszonkölcsönbe, üzemeltetésbe adása, vagyonkezelésbe adása, apportálása, valamint a kötelező önkormányzati feladatok ellátásához nem szükséges vagyon elidegenítése értendő.

(3) Az önkormányzati vagyon hasznosításának előkészítésekor a tulajdonosi jog gyakorlója részére előterjesztést kell készíteni. Ennek során számba kell venni a feltételeket, vizsgálni kell a jövedelmezőséget, javaslatot kell tenni az alternatívák mérlegelésével a legmegfelelőbb hasznosítási formára.

10. §

Az önkormányzat nevében az arra jogosult a következő esetekben mondhat le részben, vagy egészében követeléséről:

a) 
csődegyezségi megállapodásban,

b) 
bírói egyezség keretében,

c) 
felszámolási eljárás során, ha a felszámoló által írásban adott nyilatkozat alapján az várhatóan nem térül meg,

d) 
ha a követelés bizonyítottan csak veszteséggel vagy aránytalanul nagy költségráfordítással érvényesíthető,

e) 
kötelezett bizonyítottan nem lelhető fel,

f) 
az önkormányzat a többségi tulajdonában lévő gazdasági társaságaival szemben fennálló követeléséről, amennyiben a követelés rendezése a gazdasági társaság működőképességét veszélyezteti a képviselő-testület külön döntése alapján.

11. §

(1) Amennyiben a követelés behajthatatlan és összege 100 000 Ft-ig terjed, a követelésről lemondani a polgármester engedélyével lehet, melyről a képviselő-testületet a következő rendes ülésen tájékoztatni kell.

(2) Amennyiben a követelés behajthatatlan és összege az 100 000 Ft-ot meghaladja, úgy a követelésről való lemondásról a képviselő-testület dönt.

8. Az önkormányzati vagyon értékének és ez alapján a tulajdonosi jog gyakorlójának meghatározása

12. §

(1) Az önkormányzat a számviteli nyilvántartásban

a)
ingatlan vagyonát beszerzési (bruttó) értéken,

b) 
az ingó vagyonát beszerzési értéken,

c) 
értékpapír vagyonát beszerzési értéken,

d) 
vagyonkezelésbe adott portfolió vagyonát - amennyiben jogszabály eltérően nem rendelkezik - a 6. § (4) bekezdés d) pontjába foglalt rendelkezést is figyelembe véve tartja nyilván.

(2) Az önkormányzati vagyon körébe tartozó vagyontárgy értékesítésére, apportálására és megterhelésére irányuló döntést megelőzően – kivéve az ingatlan bérbeadás útján történő hasznosítása esetét – az adott vagyontárgy forgalmi (piaci) értékét az alábbiak szerint kell meghatározni:

a) 
ingatlan vagyon esetén  3 hónapnál nem régebbi forgalmi értékbecslés alapján,

b) 
ingó vagyon esetén 3 hónapnál nem régebbi forgalmi értékbecslés alapján,

c) 
tagsági jogot megtestesítő értékpapír esetén, ha az a Budapesti Értéktőzsdén jegyzett vagy forgalmazott, úgy a tőzsdén kialakult tőzsdei árfolyamon, ha a tőzsdén kívüli másodlagos értékpapírpiacon forgalmazott, úgy az értékpapír kereskedők által a sajtóban közzétett vételi középárfolyam alapján,

d) 
50 millió forint feletti egyedi forgalmi értékű vagyontárgy esetén 2 értékbecslést kell beszerezni,
e)
 egyéb társasági részesedés esetén 1 évnél nem régebbi üzleti értékelés alapján.

(3) Átlag értékbecslést lehet alkalmazni mindazokban az esetekben, amikor a tulajdonosi jog gyakorlója az egyes vagyoncsoportokat portfolió vagyonkezelésbe adja. Ez esetben meg kell határozni a vagyonkezelési szerződés induló vagyoni értékét, és a vagyonkezelés lezárásával (a vagyonkezelési szerződés megszűntével) a tulajdonos felé történő elszámolási vagyoni értéket (vagyoni változást, vagyongyarapodást) a megkötött szerződésbe foglalt módszerhez igazodóan.

(4) A vagyontárgy feletti tulajdonosi jog gyakorlóját - ide értve az elővásárlási jog gyakorlására vonatkozó jogosultságot is - az adott vagyontárgy értékétől függően, vagy - ha a hasznosítás csak a vagyontárgy egy részére vonatkozik – a vagyonrész értéke alapján kell megállapítani. A vagyontárgy részletekben történő elidegenítési szándéka esetén azonban az értékesítést végző szerv köteles a teljes önkormányzati részesedés vonatkozásában tulajdonosi jogot gyakorló hozzájáruló nyilatkozatát előzetesen külön megkérni.

(5) Ha a szerződés tárgya több vagyontárgy (vagyontömeg), a rendelet értékhatárra - és ez alapján a tulajdonosi jog gyakorlójának meghatározására – vonatkozó rendelkezéseinek alkalmazásakor a vagyontárgyak együttes értéke az irányadó.

(6) Üzleti vagyon esetén a vagyontárgyak együttes értékesítésének, hasznosításának az tekintendő, ha a vagyontömeg elidegenítése, vagy hasznosítása csak egyetlen természetes, vagy jogi személy, vagy ezek konzorciuma részére történik.

9. Eljárás a tulajdonos képviseletében

13. §

(1) A tulajdonos képviselet szabályai a következők:

a) 
a képviselő-testület képviseletében a polgármester jár el,

b) 
az e rendeletben vagy a Szentpéterszeg Község Önkormányzatának Szervezeti és Működési Szabályzatában (a továbbiakban: SZMSZ) meghatározott feladat- és hatáskörök gyakorlója
c) 
az e rendelet szerinti vagyonkezelési szerződéssel megbízott vagyonkezelő szerv, vagy vezetője,

d) 
e rendeletben szabályozott feladat- és hatáskörben az intézmény vezetője. A tulajdonos képviseletében eljáró személy a továbbiakban a tulajdonosi jog gyakorlója.

(2) A tulajdonosi jogokat gyakorló szervezet vagy személy (a továbbiakban: a tulajdonosi jog gyakorlója) vagy megbízottja a tulajdonosi jogok gyakorlása körében - a vagyonkezelési szerződés rendelkezései szerint – önállóan gyakorolja a vagyontárgyat érintő, a tulajdonost illető jogosítványokat, továbbá hatósági, közigazgatási és bírósági eljárásban az ügyfél (peres fél) jogát is.

(3) A tulajdonosi jogokat gyakorló, vagy megbízottja gyakorolja az osztatlan közös tulajdon esetében a tulajdonostársat, társasház és a lakásszövetkezet esetében a külön tulajdoni illetőség tulajdonosát illető jogokat, teljesíti a tulajdonos kötelezettségeit.

(4) A tulajdonosi jogokat gyakorló a vagyontárgy használatával (bérletével) összefüggésben gyakorolja a használatba adó vagy a használatba vevő jogait és kötelezettségeit.

(5) Az önkormányzati tulajdonban (rész-tulajdonban) lévő gazdasági társaság, közhasznú társaság legfőbb szerve ülésén a részvénytársaságnál eseti, egyéb társaságnál általános meghatalmazással képviselteti magát a tulajdonosi jog gyakorlója, vagy szerződéses vagyonkezelés esetén - meghatalmazás alapján – a vagyonkezelő.

10. Az önkormányzati vagyonkezelő szervek és jogállásuk

14. §

(1) Önkormányzati vagyonkezelő szervek: az önkormányzat gazdasági társaságai (egyszemélyes vagy többségi), intézményei, a Közös Önkormányzati Hivatal, e rendelet szerinti vagyonkezelési szerződés alapján a vagyonkezelő.

(2) Az önkormányzati vagyonkezelő szerv a kezelésében, használatában lévő önkormányzati vagyonnal - az önkormányzat kötelező feladatainak sérelme nélkül - e rendelet és egyéb hatályos jogszabályok keretei között gazdálkodik.

(3) A vagyonkezeléssel megbízott szervek vezetői a vagyonkezeléssel kapcsolatos feladatok végrehajtásáról az éves zárszámadás keretében kötelesek számot adni.

11. Az önkormányzati vagyon ingyenes és kedvezményes átengedése, a felajánlott vagyon elfogadásának szabályai

15. §

(1) Az önkormányzati vagyon tulajdonjogát kedvezményesen, vagy használatát - jogszabály eltérő rendelkezése hiányában - ingyenesen vagy kedvezményesen átruházni

a) 
ajándékozás, közérdekű kötelezettségvállalás, közalapítvány javára alapítványrendelés és alapítványi hozzájárulás jogcímén,

b) 
az egyházak - elsősorban az 1991. évi XXXII. törvény végrehajtásának elősegítése céljából - és más társadalmi szervezetek részére, valamint

c) 
más önkormányzat részére feladat- és hatáskör átszállása, ingatlanok tulajdoni helyzetének rendezése kapcsán,

d) önkormányzat költségvetési szerve részére,

e) önkormányzati egyszemélyes vagy többségi tulajdonú gazdasági társaságok részére,

f) egyéb gazdálkodó szervezet részére, várospolitikai szempontból jelentős beruházás megvalósítása érdekében lehet.

(2) Az önkormányzati vagyon ingyenes vagy kedvezményes megszerzéséről és önkormányzati vagyon átruházásáról a képviselő-testület határoz.

(3) Ha a vagyonról az önkormányzat vagy intézménye, vagy egyéb szervezete javára lemondtak, a vagyon csak abban az esetben fogadható el, ha a kedvezményezett a vagyon elfogadásával együtt járó tulajdonosi kötelezettségek teljesítésére képes.

12. Rendelkezés az egyes önkormányzati tulajdonú vagyontárgyakkal a forgalomképtelen törzsvagyon feletti tulajdonosi jog gyakorlása

16. §

(1) A forgalomképtelen vagyon:

a) 
tulajdonjogát nem érintő hasznosítása - amennyiben a vagyontárgyak hasznosítására irányuló szerződések időtartama a három hónapot nem haladja meg a polgármester feladatkörébe tartozik.

b) 
a három hónapot meghaladó időtartamra történő, tulajdonjogát nem érintő hasznosítására vonatkozó szerződés megkötéséről vagy tulajdonjogának megszerzéséről a képviselő-testület dönt.

(2) A polgármester a forgalomképtelen vagyon hasznosítása során eljárva gondoskodik a vagyontárgyak hasznosítására irányuló megállapodások, szerződések megkötéséről, valamint a tulajdonosi pozícióból eredő jognyilatkozatok kiadásáról.

(3) Az önkormányzat tulajdonában lévő közterületeken közművek, valamint nyomvonal jellegű építmények és ezekkel összefüggő egyéb építmények létesítéséhez, bővítéséhez és áthelyezéséhez - amennyiben ahhoz építési engedély szükséges - a tulajdonosi hozzájárulás megadása kérdésében a képviselő-testület dönt. A tulajdonosi hozzájárulást a képviselő-testület ellenszolgáltatáshoz kötheti.

(4) A forgalomképtelen törzsvagyont érintő esetleges koncessziós pályázat kiírásáról és elbírálásáról a képviselő-testület dönt.

(5) A forgalomképtelen vagyon elidegenítésére kötött szerződés semmis. Az ilyen vagyontárgy nem terhelhető meg, nem köthető le, nem lehet követelés biztosítéka, tartozás fedezete, végrehajtás nem vezethető rá.

13. A korlátozottan forgalomképes vagyon feletti tulajdonosi jog gyakorlása

17. §

(1) A 4. §-ban meghatározott korlátozottan forgalomképes vagyontárgyak megszerzéséről, megterheléséről, bérleti vagy a használati jogának átengedéséről a képviselő-testület határoz.

(2) Mindazokban az esetekben, amelyek során más jogszabályok értelmében az illetékes miniszter hozzájárulása, vagy hatósági hozzájárulás szükséges, azt a tulajdonosi jogot gyakorló köteles beszerezni.

(3) A korlátozottan forgalomképes törzsvagyont érintő esetleges koncessziós pályázat kiírásáról és elbírálásáról a képviselő-testület dönt.

18. §

(1) Az önkormányzat tulajdonában lévő korlátozottan forgalomképes - a rábízott vagyonon felüli - vagyont az önkormányzat, intézménye, egyszemélyes vagy többségi tulajdonú gazdasági-, nonprofit társasága szerződés alapján kezelheti, mely szerződés megkötéséről a 17. § (1) bekezdésben meghatározott jogosult dönt.

(2) A korlátozottan forgalomképes vagyontárgyak megszerzéséről, elidegenítéséről, megterheléséről, bérleti vagy a használat jogának átengedéséről vagy gazdasági társaságba beviteléről az önkormányzati vagyonkezelő szervezetek – a jogszabályok és e rendelet alapján - a velük megkötött vagyonkezelési szerződés rendelkezései szerint járhatnak el.

14. Intézmények, vagyonhasznosítása

19. §

Az önkormányzati intézmények annak a törzsvagyonnak a használati jogát gyakorolhatják, amely adott intézmény alapító okiratában vagy vagyonkimutatásában szerepel. Kötelesek a vagyontárgyakkal jó gazda módjára bánni, állagmegóvásukról, karbantartásukról és felújításukról gondoskodni.

20. §

(1) Az önkormányzati intézmény vezetője az alapító okiratban (létesítő határozatban) meghatározott tevékenységi körön és mértéken belül az alaptevékenység sérelme nélkül önállóan dönt - a használatában lévő ingatlan, ingatlanrész használatba (bérletbe) adásáról legfeljebb egy évi időtartamra.

(2) Az önkormányzati intézmény vezetője a Képviselő-testület előzetes hozzájárulásával dönt:

a) 
a használatában lévő ingatlan, ingatlanrész határozatlan jellegű, vagy az egy évet meghaladó használatba (bérbe) adásáról,

b) 
vagyoni értékű jog megszerzéséről, elidegenítéséről, megterheléséről és egyéb módon történő hasznosításról 
21. §
Az önkormányzati intézményeknél feladatváltozás miatt feleslegessé vált ingatlanok hasznosításáról a képviselő-testület dönt. Az intézmények feleslegessé vált ingatlanjainak értékesítésére vonatkozó döntést megelőzi az adott ingatlannak a korlátozottan forgalomképes vagyoni körből való kivonása és üzleti vagyonná történő átminősítése. Ugyanígy kell eljárni az intézményi ingatlanok hasznosítása esetén, ha az ingatlannal/ingatlanrésszel kapcsolatos önkormányzat által meghatározott közszolgálati igény megszűnik.

15. Önkormányzati tagsági jogok gyakorlása

22. §

(1) Az önkormányzat egyszemélyes vagy többségi tulajdonában lévő gazdasági társaság, vagy nonprofit társaság vonatkozásában, a gazdasági társaságokról szóló 2006. évi IV. törvényben meghatározott tulajdonosi jogait a képviselő-testület gyakorolja.

(3) Nem többségi önkormányzati tulajdonban lévő gazdasági társaságokban az önkormányzatot a képviselő-testület külön döntése hiányában a polgármester képviseli.

(4) Az önkormányzat egyszemélyes vagy többségi tulajdonában lévő gazdasági társaságai, vagy közhasznú társaságai az 1 000 000 Ft-ot meghaladó elidegenítéssel járó jogügyletei megkötése előtt a képviselő-testület hozzájárulását meg kell kérni.

16. Az üzleti vagyon feletti tulajdonosi jogok gyakorlása

23. §

(1) Az üzleti önkormányzati ingatlan és ingó vagyon tekintetében - a (2)-(3) bekezdésben foglalt kivételekkel:

a) 
az üzleti önkormányzati ingatlan, ingó vagyon felett a képviselő-testület gyakorolja a tulajdonosi jogokat, a pénzügyi befektetések szabályaira az adott év pénzügyi tervéről szóló rendelet az irányadó;

b) 
a felesleges, használhatatlanná vált, elavult, vagy gazdaságtalanul üzemeltethető vagyontárgyak a tulajdonosi jog gyakorlója döntését követően bármely gazdasági szervezet vagy magánszemély részére értékesíthető. Értékesítés során be kell tartani e rendeletnek a vagyonhasznosítási eljárási rendjére és nyilvánosság szabályaira vonatkozó rendelkezéseit és az intézmény értékesítéssel kapcsolatos belső szabályzatát (2.sz. melléklet);

c) 
az intézményekben feleslegessé vált és a könyvviteli nyilvántartásban érték nélkül szereplő vagyontárgyak az adott intézményvezető döntése alapján más intézménynek átadhatók, egyéb esetben a nem az önkormányzat fenntartásában működő szervnek, egyéb szervnek a hivatalnál, vagy intézményeknél feleslegessé vált és könyvviteli nyilvántartásban érték nélkül szereplő vagyontárgyak átadása a jegyző engedélye alapján történik.

(2) Értékhatártól függetlenül a képviselő-testület hatásköre az önkormányzat feladat- és hatáskörének változásával összefüggésben a használat jogának más önkormányzat vagy állami szerv részére történő átadását, vagy ezen szervektől történő átvételét szolgáló megállapodás jóváhagyása.

(3) Vagyonkezelési szerződés megkötéséről a 25. § (2) bekezdése szerinti jogosult dönt.

(4) Értékhatártól függetlenül önkormányzati vagyon ingyenes vagy kedvezményes megszerzésére és önkormányzati vagyon átruházására a 13. § rendelkezései az irányadóak.

17. Az önkormányzati vagyon vagyonkezelésbe adása

24. §

(1) A képviselő-testület a helyi önkormányzat tulajdonában lévő korlátozottan forgalomképes és üzleti vagyonának meghatározott körét a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 109. § (1) bekezdése és a Nvtv. 11. §-a, valamint e rendelet keretei között, önkormányzati közfeladat ellátása érdekében vagyonkezelésbe adhatja.

(2) A vagyonkezelői szerződés megkötéséről szóló döntés joga és szerződés tartalmának meghatározása kizárólagosan a képviselő-testület hatásköre, mind a pályáztatással, mind a kijelöléssel történő vagyonkezelésbe adás esetében.

(3) A képviselő-testület által vagyonkezelésbe adott vagyont a vagyonkimutatás elkülönítetten tartalmazza.

25. §

(1) A vagyonkezelésbe adást megelőzően meg kell határozni azt az önkormányzati közfeladatot, feladatkört, melynek ellátása hatékonyabban látható el a vagyonkezelő által.

(2) A vagyonkezelésbe adás az önkormányzati feladatellátás feltételeinek hatékony biztosítása, amely a Mötv. 109 § (3) bekezdésében meghatározott célból történhet.

(3) A feladatellátás átadását célzó döntést megelőzően részletes elemzést kell készíteni, mely keretében értékelni kell a célt szolgáló vagyon állapotát, alkalmasságát, annak működtetési, várható felújítási és fejlesztési költségeit, s mindezeknek az önkormányzati költségvetésre gyakorolt hatását is.

(4) A vagyonkezelésbe adásra vonatkozó javaslatot annak képviselő-testületi megtárgyalását megelőzően megvitatja a feladattal érintett önkormányzati bizottság is.

(5) Az önkormányzat vagyonának kezelője a Nvtv. 11. § (1) bekezdésének megfelelő szervezet lehet.

(6) Az önkormányzati vagyont kezelő szerv a rábízott vagyonról – az Önkormányzat közfeladatainak sérelme nélkül – e rendelet és más hatályos jogszabályok, valamint a vele kötött vagyonkezelési szerződésben foglaltak szerint gondoskodik.

(7) A vagyonkezelő szerv a szerződéssel reá ruházott jogok gyakorlását saját szervezete útján vagy - az önkormányzattal kötött szerződéssel összhangban – más, a Nvtv. 11. § (11) bekezdése c) pontjának megfelelő szereplők közreműködésével látja el, azonban az általa alkalmazott harmadik személy (alvállalkozó) eljárásáért úgy felel, mintha maga járt volna el és azokat a jogosultnak be kell jelentenie.

(9) A vagyonkezelői joggal felruházott szervezetek az átalakulással egyidejűleg kötelesek szerződéseiket a működési forma változás miatt felülvizsgálni és ha szükséges a szerződések módosítását kezdeményezni.

(10) Az önkormányzati vagyon kezelője jogosult a működés feltételeként rábízott vagyontárgyak:

a) 
birtoklására,

b) 
használatára, hasznainak szedésére,

c) 
bérbeadására és egyéb tulajdonviszonyokat nem érintő hasznosítására.

(11) Az önkormányzati vagyon kezelője köteles a működés feltételeként rábízott vagyontárgyak:

a) 
biztosítására,

b) 
a közterhek viselésére,

c) 
a vagyon jó gazda módjára történő megőrzésére,

d) 
a gazdálkodás szabályai szerinti használatára és gyarapítására,

e) 
fenntartásával, üzemeltetésével, karbantartásával kapcsolatos feladatok ellátására.

26. §

(1) A vagyonkezelési szerződésben az önkormányzati döntést figyelembe véve meg kell határozni:

a) 
a vagyonkezelési jog gyakorlásának terjedelmét, mértékét és korlátait, az esetleges korlátozások pontos megjelölésével,

b) 
a közfeladat ellátása érdekében a vagyonkezelésbe adott eszközöknek az önkormányzat számviteli nyilvántartási adataival megegyező tételes jegyzékét értékével együtt, az önkormányzati vagyonnal kapcsolatos nyilvántartási és adatszolgáltatási kötelezettségek teljesítésének módját és formáját,

c) 
az ellenőrzéssel kapcsolatos eljárást, teljesítésének biztosítékait,

d) 
a vagyonkezeléssel kapcsolatos beszámolási kötelezettség módját, az elszámolási kötelezettség tartalmát. A vagyonkezelési szerződés melléklete - a vonatkozó jogszabályi lehetőségekkel összhangban - az elkészített elszámolási rend, amely biztosítja, hogy a vagyonkezelő saját vagyonától elkülönítetten, analitikus nyilvántartások útján tételesen kimutassa a vagyonkezeléssel kapcsolatos bevételeit, költségeit, számláit, vagyon- és pénzmozgásokat, a vagyonkezeléssel kapcsolatos beszámolót a vagyonkezelőnek a tárgyévet követő év február 28-ig kell elkészíteni.

e) 
a felmondási lehetőségeket és feltételeket, felmondási időt. Ezzel összefüggésben ki kell kötni, hogy a vagyonkezelő súlyos szerződésszegése esetén, vagy ha az ellenőrzésre feljogosított tevékenységét akadályozza, a szerződés azonnali hatállyal felmondható.

f) 
a vagyonkezelési szerződésben az is kiköthető, hogy a kezelőt csak a szerződésben meghatározott eredmény elérése esetén illeti meg díjazás, mely azonban nem érinti a vagyonkezeléssel kapcsolatban felmerült költségek megtérítését,

g) 
az átvevő a vagyont érintő beruházást, fejlesztést megelőzően köteles beszerezni az átadó írásos hozzájárulását is,

h) 
a vagyonkezelő a beruházást, felújítást, ha annak fedezete önkormányzati forrásból származik csak az önkormányzat költségvetési rendeletében, vagy egyéb testületi határozatokban szabályozott módon és keretek között végezheti, az egyéb forrásból megvalósuló beruházások és felújítások esetében a feltételeket a vagyonkezelési szerződésben kell rögzíteni,

i) 
a vagyonkezelési szerződés szerződésszerű teljesítésének biztosítására szolgáló mellékkötelezettségeket (letét, engedményezés, stb.) és egyéb biztosítékokat,

j) 
a vagyoni, személyi és szakmai jellegű feltételek igazolásának módját,

k)
 a vagyon megterhelésével kapcsolatos tiltást,

l) 
a vagyonkezelési szerződés megszűnésének eseteit, azaz:

1. határozott időtartamú vagyonkezelési szerződésben meghatározott időtartam elteltével,

2. a szerződés felmondásával,

3. közös megegyezéssel,

4. határozatlan időtartamú vagyonkezelési szerződés esetén a szerződés felmondásával,

5. közös megegyezéssel,

6. a vagyonkezelő halálával,

7. vagy jogutód nélküli megszűnésével,

8. az adott vagyontárgyra vonatkozóan a vagyontárgy megsemmisülésével, vagy

9. a gazdasági társaság, vagy a közhasznú társaság jogutód nélküli megszűnésével,

10.a szerződésben, vagy a vonatkozó jogszabályokban meghatározott egyéb ok, vagy feltétel bekövetkezése esetén.

m) 
felmondási idő:

1. rendes felmondás esetén legalább 6 hónap

2. rendkívüli felmondás esetén legalább 1 hónap,

3. a felmondás azonnali hatállyal történhet, ha a vagyonkezelő a vagyonban kárt okoz, vagy magatartása közvetlenül károkozással fenyeget, a feladatellátásra vonatkozó szabályok megszegése miatt az érintett szakmai bizottság, a vagyon kezelésével kapcsolatos szabályok és szerződési kikötések megszegésekor kezdeményezheti a képviselő-testületnél a szerződés megszüntetését.

(2) A vagyonkezelési szerződés tartalmazza a Nvtv. 11. § (11) bekezdése szerinti nyilatkozatokat.

27. §

(1) A vagyonkezeléssel kapcsolatos ellenőrzés megszervezésével és elvégzésével kapcsolatos feladatok végrehajtásáért a Szentpéterszeg Község Önkormányzat Jegyzője felelős.

(2) Az ellenőrzés feladata a vagyonnal való gazdálkodás vizsgálata, ennek keretében a nyilvántartás hitelességének, teljességének és helyességének ellenőrzése, továbbá a jogszerűtlen, szerződésellenes, vagy a tulajdonos érdekeit sértő vagyongazdálkodási intézkedések feltárása és a jogszerű állapot helyreállítása.

(3) Az összefoglaló ellenőrzési jelentés az alábbiakat tartalmazza:

a)
a tulajdonosi ellenőrzés által végzett tevékenység bemutatása,

b) 
a tulajdonosi ellenőrzés által tett megállapítások és javaslatok.

(4) Az ellenőrzést szükség szerint a helyszínen, vagy adatbekérés útján, elsősorban a tulajdonosi ellenőrzés végrehajtásához szükséges dokumentációk értékelésével és a belső szabályzatokban található leírások, útmutatók, valamint a részletes vizsgálati programban meghatározott ellenőrzési módszerek alkalmazásával kell végrehajtani.

18.A vagyonhasznosítás eljárási rendje és nyilvánosságának szabályai

28. §

(1) A vagyon elidegenítését, hasznosítását:

a) 
a képviselő-testület és bizottságai;

b) 
a polgármester;

c) 
az önkormányzat vagyonkezelő szerve kezdeményezheti.

(2) Az önkormányzati vagyon elidegenítése, használatba vagy bérbeadása, vagy más módon történő hasznosítása, főszabályként pályáztatási eljárás eredményeként történhet.

(3) Nem kell versenyeztetési eljárást tartani:

a)
 amennyiben az önkormányzati vagyontárgy piaci értéke nem éri el:

- ingó vagyon esetén az 1 000 000 Ft-ot,

- ingatlan vagyon esetén a 3 000 000 Ft-ot,

b) 
vagyontárgynak többségi önkormányzati tulajdonú vállalkozásba vitele esetén;

c) 
mezőgazdasági művelésre alkalmas földterület haszonbérbe adásakor;

d) 
bérleti időszak meghosszabbításakor;

e) 
állami feladatot ellátó állami szerv elhelyezése esetén;

f) 
határozatlan idejű bérleti szerződés esetén – 10 évet meghaladó bérleti jogviszony után – a bérlemény bérlő számára történő értékesítésekor;

g) 
kisajátításnál csereingatlan biztosítása esetén;

h)
telekhatár-rendezés esetén.

i) 
ingó vagyon értékesítése esetén, amennyiben az olyan személy részére történik, aki az adott vagyontárgyat legalább két éve kizárólagosan használja.

(4) A versenyeztetési eljárás, a licittárgyalási eljárás és a vagyonkezelői jog átruházásának szabályait e rendelet 2. sz. melléklete határozza meg. A szabályzat rendelkezéseit az önkormányzati vagyont kezelő, hasznosító szerv vagy személy a képviselő-testület által jóváhagyott vagyonkezelési szerződés rendelkezésének megfelelően köteles alkalmazni.

(5) A tulajdonosi jog gyakorlója hoz döntést az alábbiakról:

a) 
ingatlanvagyontárgy hasznosításának módja (értékesítés, bérbeadás, használatba adás, társaság alapításánál apportként szolgáltatás),

b)
 a szerződés céljának meghatározása,

c)
 érték elfogadása vagy megállapítása (ingatlan vételár, kikiáltási ár, apport érték, bérleti vagy használati díj mértéke, ellenértéke),

d)
ingatlanértékesítés esetén részletfizetési kedvezmény biztosítása és ezzel egy időben a vételár hátralék értékállóságának biztosítása, a vételár hátralékra alkalmazható kamat évi mértékének megállapítása,

e) 
szerződés időtartamának meghatározása

f) 
árverésre kijelölés vagy pályázatra kijelölés, ez utóbbi esetén a pályáztatás módja,

g) 
ingatlan csere céljára történő biztosítása, a rendeletben fel nem sorolt esetekben a tipikus vagy a gyakorlatban ritkán előforduló szerződéstípushoz sorolható szerződések megkötése során,

h) 
azokról az alapvető szerződéses feltételekről való rendelkezés, melyek hiányában szerződés nem jöhet létre.

(6) A tulajdonosi jog gyakorlója a részletfizetési kedvezmény megállapítása során az önkormányzati költségvetés vizsgálatát követően külön kérelemre, maximum két év időtartamra adhat részletfizetési lehetőséget. A részletfizetés a fizetendő teljes összeg 50 %-a lehet, minimum a szerződéskötéskor érvényben lévő jegybanki alapkamat kikötése mellett. Részletfizetés esetén annak visszafizetését jelzálogjog bejegyzéssel kell biztosítani.

19. Értelmező rendelkezések

29. §

E rendelet alkalmazásában:

1. Egyéb (atipikus) szerződés: e rendeletben meghatározott vagyonkezelési szerződés típusok egy szerződésen belüli előfordulása.

2. Erdő: a nyilvántartott művelési ágtól függetlenül az a legalább 1500 m2 alapterületű, erdei fákkal és cserjékkel borított terület, amely legcélszerűbben erdőgazdálkodással hasznosítható, továbbá ezen övezetbe sorolt területek, függetlenül attól, hogy a fásítás ténylegesen kialakításra került-e. Az erdő elsődleges rendeltetés szerint lehet: gazdasági, védelmi, közjóléti, egyéb.

3. Helyi közforgalmú vasút: a közúti vasút (villamos), a közúttól elkülönített vasút, valamint a nem saját használatú, különleges pályával rendelkező, helyi forgalmat ellátó vasút.

4. Helyi közút: az önkormányzat tulajdonában lévő gyalogos- és járműközlekedésre szolgáló közterület.

5. Helyi közút műtárgya: a híd, a hajóhíd, felüljáró, áteresz, alagút, aluljáró, támfal, bélésfal, az út víztelenítését szolgáló burkolt árok, csatorna vagy más vízelvezető létesítmény.

6. Hitelviszonyt megtestesítő értékpapír: az átváltoztatható kötvény kivételével a kötvény, a váltó, a kincstárjegy, a letéti jegy és minden olyan egyéb értékpapír, amelyben a kibocsátó feltétlen és egyoldalú kötelezettséget vállal arra, hogy az értékpapíron megjelölt összeget, valamint annak esetleges kamatát és/vagy egyéb járulékait az értékpapír birtokosa/tulajdonosa részére az értékpapíron megjelölt idő-pontban megfizeti.

7. Kedvezményes átruházás: a rendelet alkalmazásában kedvezményes átruházásnak minősül a vagyon olyan értéken történő átruházása, mely egyébként a polgári jogi szabályok szerint a szerződés feltűnő értékaránytalanság címén történő megtámadását tenné lehetővé.

8. Középület: az önkormányzat és szervei elhelyezésére szolgáló ingatlan.

9. Közművek: a lakossági és üzemi szükségleteket kielégítő, a víz, a gáz, a csatorna és a távfűtés vonalas létesítményei, berendezései, építményei. Így különösen a vízellátást szolgáló vízbázis, a víztorony, a magas víztároló medence és tartozékai; a gerinc- és elosztóvezeték-rendszer tartozékaival együtt; az elválasztó és egyesített szennyvíz csatornázási rendszerek, gyűjtő és főgyűjtő hálózatok a tartozékaival együtt; a szennyvíztisztító berendezések, a zárt, önálló csapadékvíz-hálózat, a hő-központok, hő-fogadó állomások berendezései, a távhővezeték és tartozékai, a gázvezetékek, a körzeti nyomásszabályozó rendszerek.

10.Levéltári anyag: az önkormányzat tulajdonában lévő, a levéltári anyag védelméről szóló jogszabály szerint gazdasági, társadalmi, politikai, jogi, honvédelmi, tudományos, műszaki, művelődési vagy egyéb szempontból jelentős történeti értékű irat.

11.Muzeális emlék: a természet és a társadalom kiemelkedő tárgyú, írásos és egyéb emléke, amely a természet alakulásának és a társadalom fejlődésének pótolhatatlan, jellegzetes bizonyítéka.

12.Muzeális gyűjtemény: a muzeális emlékek védelme tekintetében a muzeális emlékeknek olyan, egy helyen őrzött és kezelt csoportja, amely valamely egységes szempont alapján folytatott gyűjtés útján jött létre.

13.Műemlék: a műemlék, a műemlék jellegű és városképi jelentőségű épület, építmény.

14.Park: a település belterületén önkormányzati tulajdonban lévő közhasználatú zöldterületek közül minden közterületnek minősülő közpark (park, játszótér), a pihenésre, szórakozásra, testedzésre is szolgáló véderdő és ezen övezetbe sorolt területek, függetlenül attól, hogy a zöldterület ténylegesen kialakításra került-e.

15.Tagsági jogot megtestesítő értékpapír: az olyan értékpapír, melyben a kibocsátó meghatározott pénzösszeg, vagy pénzben meghatározott nem pénzbeli vagyoni érték tulajdonba vagy használatba vételét elismerve egyidejűleg arra vállal kötelezettséget, hogy az értékpapír birtokosának meghatározott vagyoni és egyéb jogokat biztosít.

16.Terek: az önkormányzat tulajdonában lévő terek, amelyeket használatuk rendjére vonatkozó jogszabályok keretei között bárki szabadon használhat, a gyalogosok és a járművek közlekedését szolgálja és ezen övezetbe sorolt területek.

17.Üzleti értékelés: e rendelet alkalmazásában az adott gazdasági társaság tőkeszerkezetére, gazdasági-pénzügyi helyzetére, vagyoni viszonyaira, üzleti piaci pozícióira vonatkozó komplex közgazdasági elemzés.

18.Vagyoni értékű jog: polgári jogi értelemben minden olyan jog, amely pénzben kifejezhető vagyoni értékkel bír és önálló forgalom tárgya lehet.

19.Vagyonkezelő szervek: a rendeletben meghatározott önkormányzati vagyonkezelő szervek és vagyonkezelésre szerződés alapján feljogosított más, nem önkormányzati szervek.

20.Vasúti pálya: a sínpálya, a hozzá tartozó jogszabályban vagy hatósági előírásban megállapított védő (biztonsági) földterülettel, valamint a magasvasút, a függőpálya és a sífelvonó esetében a hordozásukra és mozgásirányuk vezérlésére szolgáló tartószerkezet, kötél és sín, ideértve ezek tartozékait és az elhelyezésükre szolgáló földterületeket.

21.Vasúti pálya tartozékai: a vasúti alagút, a híd és az áteresz, a vasútnak a vasúttal és más közlekedési úttal való kereszteződése, a vasúti peron, rakodó, járműmozgató, mérlegelő és egyéb, a személyszállítást és áruforgalmat kiszolgáló berendezés, a vasúti távközlő, jelző és biztosító berendezés, a vasúti villamos felső vezeték és az ehhez kapcsolt berendezés.

22.Védett természeti terület: a nemzeti park, a tájvédelmi körzet, a természetvédelmi terület és a természeti emlék.

23.Vizek: a folyóvizek (folyók, állandó és időszakos vízfolyások), a közcélú csatornák és a természetes tavak, vagy ezek medre.

24.Vízi közműnek nem minősülő közcélú vízi létesítmény: az a létesítmény, ami a vízügyről szóló törvényben meghatározott vízgazdálkodási célkitűzések érdekében valamely vízgazdálkodásilag összefüggő területen lévő települések vagy érdekeltek együttes szükségletét szolgálja.

25.Vagyontárgyak: a vagyonelem térben, időben forgalmazásban elkülöníthető, önálló értékkel és megjelenési formával bíró egyede.

26.Törzsvagyon: az a vagyon, amely közvetlenül a kötelező önkormányzati feladat- és hatáskör ellátását, a közhatalom gyakorlását szolgálja.

27.Forgalomképesség: vagyonnak, vagyontárgynak az a képessége, hogy polgári jogi jogügylet szabad tárgya lehet.

28.Korlátozott forgalomképesség: a törzsvagyon törvényben vagy e rendeletben meghatározott vagyontárgyainak azon tulajdonsága, mely szerint polgári jogi jogügylet tárgyai csak törvényben vagy önkormányzati rendeletben meghatározott feltételek betartásával lehetnek.

29.Forgalomképtelenség: törvény vagy e rendeletben meghatározott vagyontárgyak azon tulajdonsága, hogy az ilyen vagyontárgy tulajdonjoga jogügylet útján nem ruházható át, nem terhelhető meg, nem köthető le, nem lehet tartozás fedezete és végrehajtás sem vezethető rá.

30.Portfolió: értékpapírból és/vagy más befektetési eszközből álló együttesen kezelt befektetés-állomány.

31.Bruttó érték: az eszközök számviteli törvény szerinti bekerülési értéke.

32.Nettó érték: a bekerülési érték tervszerinti vagy rendkívüli értékcsökkenéssel csökkentett összege.

33. Ingatlan vagyon: a földterület és minden olyan eszköz (épület, építmény) amely a földdel tartós kapcsolatban létesítettek.

34. Ingó vagyon: minden olyan eszköz, amely nem tartozik az ingatlan vagyon körébe. 
20. Záró rendelkezések

30. §

(1) Ez a rendelet 2013. május  1. napján  lép hatályba.

(2) Hatályát veszti az önkormányzat vagyonáról és a vagyonnal való gazdálkodás szabályairól szóló 5/2005. (IV.12.) sz. rendelete
Szentpéterszeg, 2013. 04. 30.


Olajos Mihály 





Dr. Barcsai Sándor 

     
            
polgármester                                                                           mb.jegyző
Záradék:   

A rendelet hirdetőtáblán való kifüggesztéssel kihirdetve 2013. 05. 02. napján.








Dr. Barcsai Sándor


                                                                                                    mb. jegyző
2. számú melléklet

Versenyeztetési Szabályzat

Szentpéterszeg Községi  Önkormányzat

tulajdonában álló vagyon elidegenítésére és hasznosítására

Szentpéterszeg Községi Önkormányzata Képviselő-testületének  7/2013. (IV. 30.) önkormányzati rendelete (a továbbiakban: Ör.) 5. §-a  alapján az Ör. hatálya alá tartozó vagyont érintő versenytárgyalások lebonyolításának szabályait (a továbbiakban: Szabályzat) a következők szerint határozza meg:

ELSŐ RÉSZ

ÁLTALÁNOS RENDELKEZÉSEK

A szabályzat célja és hatálya

1. Ezen Szabályzat célja, hogy biztosítsa az Önkormányzat tulajdonában lévő vagyon leghatékonyabb formában történő hasznosítását szolgáló szerződések létrejöttét, valamint ennek keretében a pályázók számára azonos és egyenlő feltételek garantálásával a verseny tisztaságának védelmét.

2. A versenyeztetés (a továbbiakban: pályázati eljárás) megvalósulhat pályáztatás, vagy árverés (továbbiakban: ajánlatkérés) útján.

Alapelvek

3. Az esélyegyenlőség elve

3.1. A kiíró a pályázati felhívásban valamennyi ajánlattevő számára egyenlő esélyt köteles biztosítani az ajánlat megtételéhez szükséges információhoz jutás és a pályázat során alkalmazott versenyfeltételek tekintetében. A kiíró a pályázat tartalmát úgy köteles meghatározni, hogy annak alapján az ajánlattevők megfelelő ajánlatot tehessenek és a szabályszerűen, időben benyújtott pályázati ajánlatok összehasonlíthatók legyenek.

4. A nyilvánosság elve

4.1. A pályázati eljárás során a kiíró köteles a pályázatban résztvevők számára teljes nyilvánosságot biztosítani. A nyilvánosság e Szabályzat szerinti követelményét a kiíró akkor is köteles biztosítani, ha a versenyeztetés zártkörű (meghívásos) pályázat útján történik. Ennek tényét a kiíró köteles úgy közzétenni, ami nem sérti a versenyeztetés zártkörű jellegét.

4.2. Minden ajánlattevőnek joga van a kiíró által rendelkezésre bocsátott valamennyi információhoz hozzáférni. Ennek keretében a pályázó számára hozzáférhetővé kell tenni minden olyan adatot, amely nem sért üzleti titkot és amely az üzleti életben szokásos és szükséges ahhoz, hogy a pályázónak lehetősége nyíljék megalapozott ajánlattételre.

5. A rendelkezés elve

5.1. A kiíró a pályázati felhívás közzététele után, illetve zártkörű (meghívásos) pályázat kiírása esetén azt követően, hogy a hirdetményt a pályázatra meghívottakkal közölték, a meghirdetett pályázati feltételeket tiszteletben tartja, az előre nyilvánosságra hozott pályázati eljárási rendelt köteles megtartani és a pályázat kiírásával, továbbá értékelésével kapcsolatos döntési folyamat tisztaságát biztosítani.

5.2. A kiíró a pályázattal kapcsolatos rendelkezési jogát, így különösen a pályázati felhívás feltételeinek utólagos módosítását, a pályázat visszavonását, a közzétett eljárási rend szabályainak megváltozását kizárólag a jelen pályázati eljárási rend keretei között úgy gyakorolhatja, hogy azzal a pályázattal érintett személyek lényeges jogos érdekeit ne sértse.

5.3. A pályázó bármely, a kiírás után a Szabályzat hatálya alá eső magatartásával, vagy cselekményével – különösen a pályázati kiírás átvételével – a kiírás szabályait magára nézve kötelezőnek ismeri el. Ezt a részletes tenderben rögzíteni kell.

5.4. Az e Szabályzatban biztosított jogokat azok rendeltetésével összhangban és jóhiszeműség követelményének megfelelően kell gyakorolni.

Értelmező rendelkezések

6. A Szabályzat alkalmazásában az alábbi fogalmakat a következő értelemben kell alkalmazni:

a) Kiíró (ajánlatkérő): a Képviselő-testület. A Képviselő-testület felhatalmazása alapján kiírók lehetnek a Képviselő-testület bizottságai, vagy a polgármester.

b) Ajánlattevő (pályázó): bármely belföldi, vagy külföldi természetes és jogi személy, jogi személyiség nélküli szervezet, beleértve azt az esetet is, amikor az e rendelkezés szerint ajánlattevőnek minősülő személyek – ha a kiírás megengedi – együttes pályázati ajánlattétel céljából konzorciumot, vagy e célra alapított más alkalmi egyesülést (a továbbiakban: konzorcium) hoznak létre. A konzorciumban pályázóknak, a pályázati eljárásban egyetemlegesek a kötelezettségeik.

c) Önkormányzati vagyon: az Önkormányzat hatályos vagyonrendeletének hatálya alá tartozó vagyon.

d) Nyilvános ajánlatkérés: az önkormányzati vagyon (vagyonrész) vásárlására és hasznosítására pályázati kiírás közzétételével történő felhívás, amelyet a nyomtatott sajtó útján a lehetséges vásárlók – egyedileg előre meg nem határozott köre – részére tesznek közzé.

e) Zártkörű (meghívásos) pályázat: a vagyon (vagyonrész) és hasznosítására vonatkozó ajánlattételre oly módon történő felhívás, hogy a pályázatra kizárólag a kiíró által meghívottak nyújthatnak be pályázatot.

f) Prekvalifikációs eljárás: az olyan kettő – vagy annál többfordulós – pályázat, melynek első fordulójában a kiíró különösen az ajánlattevők teljesítőképességét, illetve pénzügyi megbízhatóságát méri fel. A kiíró az első forduló eredménye alapján olyan listát állít össze, amelynek alapján a második fordulóban zártkörű (meghívásos) pályázat, vagy ajánlatkérés útján a célzott körben a tényleges pályáztatásra sor kerülhet.

g) Egyfordulós pályázat: az olyan pályázat, melynek kiírása során a pályázati felhívásban az összes pályázati feltétel konkrétan rögzítve szerepel és az így beérkezendő ajánlatok a megkötendő szerződés részét képezik.

h) Többfordulós pályázat: az a pályázat, melynek első fordulóján érvényes ajánlatot tett pályázók közül a kiíró kiválasztja a következő forduló résztvevőit.

i) Alternatív ajánlat: ha a pályázati kiírás megengedi, az olyan ajánlat, amelyet az ajánlatok benyújtására nyitva álló határidő alatt úgy tesz a pályázó, hogy a pályázati feltételeknek megfelelő ajánlat mellett a pályázati kiírásban foglalt konstrukciótól eltérő, másik ajánlatot is benyújt.

j) Ajánlatok egyesítése: ha a pályázati kiírás azt megengedi, az első fordulóban érvényes ajánlatot tett és a második fordulóban való részvételre jogot szerzett pályázók közösen nyújthatnak be ajánlatot.

k) Pályázati felhívás: a pályázati kiírás legfontosabb elemeit tartalmazza.

l) Részletes tájékoztató, vagy tenderfüzet: a pályázati felhívásban meghatározott helyen és időben titoktartási nyilatkozat és meghatározott ellenérték ellenében lehet megvenni; s amely az adott pályázattal kapcsolatos részletes pályázati kiírást, eljárást és az értékesítendő vagyonnal kapcsolatos információkat tartalmazza.

m) Értesítés (tájékoztatás): a pályázat szempontjából releváns információt az érintettel levél, telefax, telex, vagy távirat útján kell közölni, melynek egy hivatalos aláírt példányát később postai úton is el kell juttatni. Ha a kiírás eltérően nem rendelkezik, az érintettel a joghatással járó, vagy egyébként a pályázó érdekeit lényegesen érintő információkat a keletkezéstől (meghozataltól) számított tíz napon belül kell közölni.

MÁSODIK RÉSZ

A PÁLYÁZAT KIÍRÁSA

A pályázat

7. A pályázat típusai

7.1. A pályázat nyilvános, vagy zártkörű lehet.

7.2. A pályázatok nyilvánosak, kivéve, ha a Képviselő-testület a zártkörű (meghívásos) pályázat kiírásáról dönt.

7.3. Zártkörű pályázat akkor írható ki, ha a pályázat tárgyául szolgáló vagyon jellege, jelentősége, valamint az annak leghatékonyabb hasznosításával kapcsolatos feladatok megoldása a pályázaton előre meghatározott, vagy a projekt iránt már érdeklődő befektetők, illetőleg társasági partnerek részvételét teszi szükségessé.

7.4. A pályázatot titkosan, vagy a pályázó nevének (cégének) megjelölésével, a pályázat minden részletére vonatkozó nyilvánossággal lehet lefolytatni (nyílt pályázat). Titkos pályázat esetén a pályázatot a pályázó nevének zárt borítékban való elhelyezésével és a pályázó által tetszőleges jeligével megjelölten kell benyújtani. A pályázat pénzügyi feltételeit, az egyéb feltételektől elkülönítetten, és titkosan kell kezelni. A pályázati módról – nyílt, vagy jeligés titkos – a pályázat kiírásakor kell rendelkezni.

7.5. A pályázatot kettő, vagy annál több fordulóban is meg lehet hirdetni. Ebben az esetben a második, vagy azt követő fordulókban – a kiíró által a pályázat egészére előre meghatározott és a részletes tenderfüzetben közzétett szempontok alapján – az első forduló eredményeképpen kiválasztatott ajánlattevők vehetnek részt. A második, illetve további fordulóban csak a pályázati kiírásban korábban megjelölt ajánlati feltételek módosíthatók, egyéb részeikben az első (előző) fordulóban tett ajánlatok érvényesek maradnak.

7.6. Többfordulós pályázat esetén a részletes tájékozatónak tartalmaznia kell a pályázat egészére vonatkozó szabályokat.

7.7. Az ajánlatoknak az előre meghatározott feltételektől eltérő módosítása a további fordulókban érvénytelen. Ilyen esetben az ajánlat a módosítással érintett részében részlegesen érvénytelen és helyébe az első fordulóban tett ajánlati feltétel lép.

8. A pályázat kiírása

8.1. A pályázat kiírásáról a Képviselő-testület, vagy annak azon bizottsága dönt, amelyik a vagyon elidegenítésére, vagy hasznosítására hatáskörrel rendelkezik. Ha az elidegenítés, vagy hasznosítás a polgármester jogköre, a pályázat kiírásáról is ő dönt.

8.2. A nyilvános pályázati felhívást két országos napilapban kell meghirdetni. A kiíró rendelkezhet úgy is, hogy a pályázatot külföldi pénzügyi-gazdasági szaklap(ok)ban is meghirdeti.

8.3. A zártkörű pályázatról a kiíró az érintett ajánlattevőket egyidejűleg és közvetlenül értesíti.

8.4. Zártkörű pályáztatás esetén legalább három pályázónak kell megküldeni a részletes kiírást. Zártkörű pályázat esetén az ajánlatkérés tényét kell nyilvánosságra hozni, illetve a kiíró két országos napilapban köteles azt közzétenni. A részletes kiírást a pályázatok benyújtására megállapított határidő kezdő napját legalább harminc nappal megelőzően kell a pályázónak megküldeni.

8.5. A napilapokban való közzététel között legalább öt napnak kell eltelnie. Mindkét napilapban csak egyszer kell közzétenni a hirdetményt. Ha indokolt a kiíró, a többszöri közzétételről is dönthet. Többszöri közzététel esetén az utolsó közzétételnek a pályázat benyújtására megállapított határidőt legalább 15 nappal meg kell előznie.

9. A pályázati felhívás tartalma

9.1. A pályázati felhívásnak tartalmaznia kell:

a) a pályázatot kiíró megnevezését, székhelyét, továbbá, ha a pályázat kiírására a Képviselő-testület, a Bizottság, vagy a polgármester megbízásából kerül sor, az erre való utalást;

b) a pályázat célját, jellegét (nyílt, vagy zártkörű), azt, hogy hány forduló (egy-, két-, vagy többfordulós), továbbá arra vonatkozó utalást hogy a pályázó titkosan (a pályázó neve külön zárt borítékban szerepel), vagy név aláírásával pályázhat-e;

c) a pályázattal értékesítendő, hasznosítandó vagyon (vagyonrész) megnevezését és szükség szerint annak értékét (névértékét);

d) az ajánlatok benyújtásának helyét, módját és pontos idejét;

e) az ajánlati kötöttség tartalmát (az értékesítés, hasznosítás feltételeit, a fizetési feltételeket, a hatósági követelményrendszert, a kötelezettség teljesítésének garancia- és szankciórendszerét);

f) a pályázatra vonatkozó kérdések feltevésének, az esetleges további információszerzés helyének megjelölését;

g) a részletes tender megtekintésének és beszerzésének helyét, módját, idejét és költségét;

h) a kiíró azon jogának fenntartását, hogy érvényes ajánlatok esetén is a pályázatokat eredménytelennek minősítése és egyik ajánlattevővel se kössön szerződést;

i) a pályázati biztosítékok megjelölését, rendelkezésre bocsátásának határidejét és módját;

j) az értékesítendő vagyonra vonatkozó elővásárlási jogot.

9.2. A részletes tájékoztató, tender a pályázati felhívásban foglal adatokon kívül tartalmazza a pályázati kiírást és az eljárás szabályait. A részletes kiírás és eljárás tartalmazza:

a) a vagyon adatait,

b) alternatív ajánlat tételének lehetőségét, ha erre a kiíró módot kíván adni,

c) a pályázat hivatalos nyelvének megjelölését,

d) a pályázat tárgyára vonatkozó elővásárlási jogot, az ennek gyakorlásával kapcsolatos feltételeket,

e) a pályázati biztosíték megjelölését, rendelkezésre bocsátásának határidejét és módját, valamint a főkötelezettséget biztosító mellékkötelezettség (bankgarancia, fedezetigazolás) főbb tartalmi kellékeit,

f) a pályázat teljesítése során a személyes közreműködés kötelezettségét, ha ez szükséges,

g) az ajánlatok elbírálásának menetét, szempontrendszerét, külön kiemelve:

· az ajánlatok felbontásának a helyét is időpontját, amennyiben a pályázatok felbontása a nyilvánosság kizárásával zajlik, úgy erre külön utalni kell,

· azt, hogy a pályázatok felbontásánál, kik lehetnek jelen,

· az ajánlatok elbírálására vonatkozó időtartamot,

· pályázatok elbírálására jogosult megnevezését,

· a bírálati szempontok (vételár, tőkeemelés, környezeti kár elhárítás, beruházás, stb.) pontos megjelölését és a – kiíró döntésétől függő – pontozásos, vagy egyéb értékelési rendszert,

· az eredményhirdetés módját, helyét és várható idejét,

h) a pályázati kiírás és mellékleteinek tartalomjegyzékét,

i) az arra való utalást, hogy a pályázati kiírás e rendelet előírásai alapján történik, és a pályázó a Szabályzat rendelkezéseit ismeri és magára nézve kötelezőnek ismeri el,

j) műemlék-, környezeti- és természetvédelemmel kapcsolatos helyzetet (várható költségkihatását),

k) minden egyéb adatot, amelyek a vagyon hasznosításának kívánatos irányára, módjára és egyéb feltételeire vonatkoznak, és amelyek szükségesek a megalapozott ajánlat készítéséhez.

9.3. A részletes tájékoztató az érdekelt befektetőnek csak titoktartási nyilatkozat aláírása után adható ki.

9.4. A kiíró meghatározott esetekben előírhatja, hogy

a) az ajánlatok benyújtásakor az ajánlattevő szerződés-tervezetet is csatoljon, vagy

b) a kiíró által megküldött szerződés-tervezethez milyen fenntartások fűzhetők. Ilyenkor a kiíró rendelkezik arról, hogy a szerződéstervezetben tett fenntartásokat az elbírálás során hogyan veszik figyelembe.

9.5. A pályázati kiírásban meg kell határozni: az ajánlattevők ajánlataikat hány példányban, milyen formában és hol kötelesek benyújtani, utalva arra, hogy kötelesek azt is egyértelműen meghatározni, ajánlataik közül, melyik az eredeti. Ha a több példányban benyújtott ajánlatok között eltérés van, úgy az eredeti az irányadó.

Kikötések
10. Más önkormányzat kikötései

10.1. Ha a pályázati kiírás – a vagyon hasznosítása keretében – olyan tevékenység gyakorlására vonatkozó jogosultság átengedésére irányul, mely másik önkormányzat törvényben előírt kötelezettségének teljesítésére közvetlen hatással van, vagy az önkormányzatot megillető jog gyakorlását, feladat teljesítését érinti, a pályázati felhívás közzététele előtt az érintett önkormányzat véleményét ki kell kérni.

10.2. Ha az érintett önkormányzat véleményt nyilvánít, annak lényegét haladéktalanul a pályázati kiírás részévé kell tenni. Erre a részletes tenderben fel kell hívni a figyelmet.

Adatközlés

11. Titkosság

11.1. Ha a pályázati kiírás eltérően nem rendelkezik, a pályázó a szerződéskötésig köteles titokban tartani a pályázaton való részvételének, vagy ajánlata visszavonásának tényét, illetve ajánlata tartalmát, valamint a kiíró által a részletes tenderben, vagy más módon rendelkezésére bocsátott információt. Ez nem terjed ki a finanszírozó bankkal, vagy konzorciális ajánlat esetén a konzorciumban  résztvevőkkel közölt tényekre. A titkossági követelmény megszegése a pályázó ajánlatának érvénytelenné nyilvánításával jár. Ez érvényes akkor is, ha a pályázó érdekkörében álló személy sérti meg a titkosságot.

11.2. A kiíró a pályázati kiírásban felmentést adhat a 11.1. pontban foglalt titoktartási kötelezettség alól azzal, hogy megjelöli a pályázó által nyilvánosságra hozható ajánlati feltételek, és nyilvánosság körét (pályázatban résztvevők, vagy harmadik kívülálló személyek, sajtó).

11.3. A kiíró az ajánlatok tartalmát a pályázat lezárásáig titkosan kezeli, tartalmukról felvilágosítást sem kívülállóknak, sem a pályázaton résztvevőknek nem ad. E kötelezettség alól a pályázó írásban felmentheti a kiírót, de egyes adatok nyilvánosságra hozatalát ilyenkor is megtilthatja.

11.4. A zártkörű pályázaton résztvevő pályázó nevét a kiíró a többi résztvevővel csak akkor közölheti, ha a közléshez valamennyi érintett pályázó írásban a hozzájárulását adta. Az ajánlattevőre vonatkozó egyéb információ is csak az ajánlattevő kifejezett, írásban közölt hozzájárulásával közölhető más ajánlattevővel, vagy a pályázaton részt nem vevő személlyel.

11.5. A kiíró a pályázók egyikének biztosított minden információt, adatot és egyéb szolgáltatást köteles a többi pályázatban résztvevő számára is ugyanolyan módon biztosítani.

11.6. A pályázó kérésére és részére a pályázati feltételek pontosítása céljából a pályázati felhívásban foglaltakon túl is adható felvilágosítás, de csak olyan tartalommal, mely nem sérti a többi pályázó esélyegyenlőségét és az ajánlatok értékeléséig az azok kezelésére vonatkozó előírásokat. Az ilyen felvilágosítás nem eredményezheti az eredeti pályázati feltételek módosítását. A felvilágosításról jegyzőkönyvet kell felvenni, amit a pályázónak és a felvilágosítást nyújtónak alá kell írnia.

11.7. Ha a kiíró az ajánlatok elkészítéséhez részletes pályázati tendert bocsát rendelkezésre, biztosítani köteles, hogy a pályázat meghirdetésének időpontjában a dokumentáció rendelkezésre álljon. A dokumentáció költségei a pályázóra háríthatók.

11.8. Az ajánlatok és a bennük lévő adatok kizárólag elbírálásra használhatók fel. Más célú felhasználás szándéka esetén erről az ajánlattevővel külön  meg kell állapodni.
Módosítás

12. A kiírás módosítása

12.1. A pályázati eljárás folyamán – 12.2 pontban foglalt kivételekkel – a kiíró nem változtathatja meg azt a döntéshozatal során alkalmazandó eljárási, vagy pályázati feltételt (elbírálási módot), amelyet akár meghirdetés útján, akár írásban a pályázóval közölt.

12.2. A kiíró a felhívásban és a pályázati kiírásban szereplő, illetve a pályázó(k) tudomására hozott feltételeket a pályázat során csak egy alkalommal változtathatja meg, ha ezt a jogát kifejezetten fenntartotta magának. A módosítás érintheti:

a) a kiíró által a részletes pályázati kiírásban meghatározott feltételeket,

b) a pályázatok benyújtási határidejét. A határidőt csak meghosszabbítani lehet.

12.3. A kiíró a változtatást a pályázati kiírás közzétételére vonatkozó szabályok szerint teszi közzé azzal, hogy az érintetteket arról haladéktalanul írásban is értesíti. Az értesítésben utalni kell arra, hogy a változtatásra tekintettel a korábban benyújtott pályázatokat miként kezeli.

12.4. A pályázati kiírás csak úgy módosítható, hogy a pályázónak az ajánlat benyújtására a módosítás meghirdetésétől számított legalább 15 naptári nap a rendelkezésére álljon.

12.5. A pályázatok benyújtására nyitva álló határidő – indokolt esetben – egy alkalommal legfeljebb harminc nappal meghosszabbítható. Az így meghosszabbított határidőt a kiíró a pályázati kiírással megegyező módon – az eredeti határidő lejárta előtt legalább tizenöt nappal – teszi közzé, illetve a zártkörű pályázatban résztvevőket erről megfelelő időben – de legalább a nyitva álló eredeti határidő lejárta előtt hét munkanappal – értesíti.

12.6. A kiíró a pályázat benyújtására előírt végső határidőt megelőző tizenöt napon belül a pályázati kiírást már nem változtathatja meg.

Biztosíték

13. Pályázati biztosíték

13.1. A pályázaton való részvétel biztosíték (bánatpénz) adásához is köthető, melyet az ajánlat megküldésével egyidejűleg, vagy a kiíró által a pályázati felhívásban meghatározott időpontig és módon kell a kiíró rendelkezésére bocsátani.

13.2. A biztosítékot a pályázati felhívás visszavonása, az ajánlatok érvénytelenségének megállapítása esetén, illetőleg, ha a szerződéskötés a kiíró oldalán felmerült okból hiúsul meg, a pályázatok elbírálása után – az alábbi kivételektől eltekintve – vissza kell adni.

13.3. Nem jár vissza a biztosíték, ha a pályázati kiírás szerint a megkötött szerződést biztosító mellékkötelezettséggé alakul át, továbbá akkor sem, ha az ajánlattevő az ajánlati kötöttség időtartama alatt ajánlatát visszavonta, vagy a szerződés megkötése neki felróható, vagy az ő érdekkörében felmerült más okból hiúsult meg. Ezt a rendelkezést megfelelően alkalmazni kell akkor is, ha a pályázó a benyújtásra nyitva álló határidő lejárta előtt vonta vissza ajánlatát.

13.4. A kiíró felhívására az ajánlattevő köteles a pályázatában foglaltakat igazolni. A kiíró – ha a kiírásban kifejezetten fenntartotta magának e jogot – 13.1. pontban körülírtakon kívül további biztosíték adására is kötelezheti az ajánlattevőt.

HARMADIK RÉSZ

A PÁLYÁZATI AJÁNLAT, AZ AJÁNLATI KÖTÖTTSÉG

Pályázati ajánlat szabályai
14. A pályázati ajánlat

14.1. Az ajánlattevők ajánlataikat zártan, cégjelzés nélküli borítékban, legalább öt példányban nyújtják be. Egy példányt minden oldalon eredetiben, cégszerű aláírással, magánszemélyeknél eredeti aláírással, illetve a meghatalmazott aláírásával ellátva kell az ajánlatok benyújtására nyitva álló időpontban és helyen, az adott pályázatra utaló jelzéssel, személyesen, vagy meghatalmazottja útján beadni.

14.2. Az ajánlattevő meghatalmazottja köteles közokirattal, vagy teljes bizonyító erejű magánokirattal igazolni képviseleti jogosultságát, illetve annak mértékét.

14.3. Ha a kiírás másként nem rendelkezik, egy ajánlattevő csak egy ajánlatot tehet, illetve egy pályázaton csak egy ajánlattételben vehet részt akár önállóan, akár konzorcium tagjaként.

15. A pályázatra benyújtott ajánlatnak tartalmazni kell az ajánlattevő részletes és jogilag kötelező erejű nyilatkozatát, különösen:

a) a pályázati kiírásban foglalt feltételek elfogadására,

b) az általa vállalt szolgáltatásokra és kötelezettségekre,

c) a vételár, vagy ellenszolgáltatás összegére

vonatkozóan.

16. Ha a pályázat biztosítékadási kötelezettséget ír elő, az ajánlat csak akkor érvényes, ha az ajánlattevő igazolja, hogy a kiírásban megjelölt összegű biztosítékot az ott megjelölt formában és módon a kiíró, vagy megbízottja által rendelkezésére bocsátotta.

17. A pályázó ajánlati kötöttsége – ha a pályázati kiírás másként nem rendelkezik – akkor kezdődik, amikor az ajánlatok benyújtására nyitva álló határidő lejárt.

18. A pályázó ajánlatához a pályázati kiírásban meghatározott időpontig, de legalább a benyújtási határidő lejártától számított hatvan napig kötve van, kivéve, ha a kiíró ezen időponton belül a pályázatot megnyert ajánlattevővel szerződést köt, vagy a pályázókkal írásban közli, hogy a pályázatot eredménytelennek minősíti.

19. Az ajánlattevő nem igényelhet térítést a kiírótól az ajánlata kidolgozásáért. A pályázat elkészítésével és a pályázaton való részvétellel kapcsolatos költségek az ajánlat érvényességétől, illetve a pályázat eredményességétől függetlenül az ajánlattevőt terhelik.

20. Az ajánlattevő az ajánlat benyújtásakor az ajánlatában közölt egyes adatoknak az elbírálás utáni nyilvánosságra hozatalát is megtilthatja. Az ajánlattevő a pályázat megnyerése esetére az ellenszolgáltatásnak és a teljesítési határidőnek a nyilvánosságra hozatalát nem tilthatja meg.
Az ajánlat módosítása

21. Módosítás

21.1.A pályázó ajánlatát csak akkor módosíthatja,

a) ha erre a pályázati kiírás lehetőséget biztosít és/vagy a kiíró a pályáztató – határidő kitűzésével – módosításra hívja fel,

b) ha a többfordulós pályázat első fordulójának eredményeképpen a második fordulóban történő részvételre jogot szerzett, a második fordulóban benyújtott ajánlatot a kiíró által meghatározott korlátok között módosíthatja. Más esetekben az eredeti ajánlattól való eltérés érvénytelen.

21.2. A 21.1. b) pontjában meghatározott esetben a pályázati kiírásnak meg kell határoznia az eltérés mértékét, módját és azt, hogy a pályázat, mely részei változtathatók meg. Ilyen előírás hiányában a pályázó csak a pályázat pénzügyi részét – beleértve a vételárat, fizetési ütemezést és a biztosítékokat is – változtathatja meg. Más ajánlati feltétel módosítása érvénytelen, ilyen esetben az ajánlat a módosítással érintett részében részlegesen érvénytelen és helyébe az első fordulóban tett ajánlati feltétel lép.

21.3. A pályázó a pályázatok benyújtására nyitva álló határidő lejártáig a Szabályzat és a kiírás feltételei szerint rendelkezik ajánlatával.

21.4. A 21.1. és 21.2. pont rendelkezéseit nem lehet alkalmazni akkor, ha a kiíró az első fordulóban benyújtott pályázatok elbírálását követően új ajánlattételre hívja fel a pályázókat.

A pályázat visszavonása, kizárás a pályázatból

22. Visszavonás

22.1.A kiíró a pályázatot az ajánlatok benyújtására megjelölt időpontig visszavonhatja. Ezt a döntését – ha a kiírás tartalmazza – köteles a pályázati felhívás közzétételére vonatkozó szabályok szerint meghirdetni, illetve zártkörű pályázat esetén erről az ajánlattevőket haladéktalanul írásban értesíteni.

23. Kizárás

23.1.Ha az ajánlattevő, vagy az érdekkörében álló más személy a pályázat titkosságát megsértette, a pályázó ajánlatát ki kell zárni.


     23.2. A pályázati kiírásban, vagy a részletes tenderben és a Szabályzatban foglalt feltételek nem teljesítése, vagy nem megfelelő teljesítése, továbbá az adatszolgáltatási, illetve az ajánlattevőt az eljárási rend alapján terhelő egyéb kötelezettség súlyos megszegése a pályázatból történő kizárást vonja maga után.

24. Ha nincs egyetlen pályázó sem, aki a pályázati kiírásban szereplő feltételeket maradéktalanul teljesítette, akkor a kiíró – a pályázat lezárása után – a pályázatot versenyző ajánlatkérés során benyújtott ajánlattételnek tekintheti és az ajánlatokat így kezelheti. Ez esetben a kiíró a pályázat elbírálására jogosult döntése szerint legkedvezőbb ajánlattevővel szerződést köthet, ha a pályázat megfelel a versengő ajánlatkérés során megkívánt minimális követelményeknek, vagy újabb pályázati kiírása mellett dönthet. Azt, hogy melyik ajánlat a legkedvezőbb, az eset összes körülményének alapos mérlegelésével kell eldönteni, így különösen tekintettel kell lenni az ajánlat, a pályázat tárgyát képező vagyon (vagyonrész) legkedvezőbb hasznosítását szolgáló követelményeikre. A jelen bekezdésben szabályozott esetben az érintett pályázó ajánlati kötöttsége a Szabályzat szerint áll fenn.

25. Az ajánlattevő a benyújtásra nyitva álló határidő lejártáig bármikor visszavonhatja az ajánlatát az eljárási rendben meghatározott következmények terhe mellett. Az ajánlattevő nem igényelhet térítést a kiírótól az ajánlata kidolgozásáért, és az ajánlattétellel kapcsolatosan más jogcímen sem terjeszthet elő követelést.

A pályázati ajánlatok beérkezése, felbontása, ismertetése

26. A pályázati ajánlatok beérkezése

26.1. A pályázatok beérkeztetésére a pályázati felhívásban megjelölt helyen és időpontban – a kiíró ilyen döntése esetén – közjegyző jelenlétében kerül sor. Ha a kiíró nem tartja szükségesnek közjegyző jelenlétét, pályázatot a polgármester által meghatározott személy veszi át. A pályázatok beérkezése során az átvevő az átvétel pontos időpontját rávezeti a pályázatot tartalmazó zárt borítékra, és egyúttal igazolja az átvétel tényét. Az ajánlati dokumentumokat bírálati sorszámmal kell ellátni.

26.2. Az ajánlattevő meghatalmazottja a benyújtáskor is köteles közokirattal, vagy teljes bizonyító erejű magánokirattal igazolni képviseleti jogosultságát, illetve annak mértékét.

26.3. A közjegyző, vagy ha közjegyző nem vesz részt, az átvevő az ajánlatok leadásának körülményeiről okiratot állít ki.

A pályázatok felbontása
27. A pályázati ajánlatok felbontása

27.l. A határidőben beérkezett pályázatok felbontása a benyújtási határidő lejártát követően zártkörűen, vagy nyilvánosan történhet.

27.2. Zártkörű a bontás akkor, ha a közjegyző, valamint a kiíró, illetve képviselője van jelen.

27.3. Nyilvános a bontás akkor, ha a 27.2 pontban megjelölten kívül a kiíró által meghívott személyek, valamint az ajánlattevők, illetve meghatalmazottjaik is jelen lehetnek.

27.4. Az ajánlatok nyilvános felbontásakor a jelenlévőkkel ismertetni kell az ajánlattevők nevét, székhelyét (lakóhelyét), azonban az ajánlatokkal kapcsolatos további részletek nem hozhatók nyilvánosságra.

A pályázatok átvételének és felbontásának közös szabályai

28. A közjegyző – ha közjegyző nem vesz részt, az átvevő – feladata az ajánlatok érkeztetésekor, illetve bontásakor különösen:

a) tanúsítja a pályázatok átvételét és felbontásuk szabályos lefolytatását, mindezekről közjegyzői (átvevői) okiratot állít ki,

b) ellenőrzi, hogy az ajánlatok megfelelnek-e a kiírásban rögzített alaki követelményeknek,

c) rögzíti a pályázatok felbontásakor, illetve ismertetésekor bejelentett óvásokat, kifogásokat, észrevételeket,

d) a kiíró kérésére a pályázat anyagából egy példányt (okiratot) megőrzésre átvesz.

29. Az ajánlatok felbontásáról kiállított átvevői okiratban szerepeltetni kell:

a) a bontás helyét, idejét, a bontásnál jelen lévő személyek nevét, és azt, hogy milyen minőségben vesznek részt az aktuson,

b) a pályázat tárgyát, a pályázati felhívás közzétételének időpontjait és helyét, a pályázatok benyújtására nyitva álló határidőt, a beérkezett ajánlatok számát, továbbá azt, hogy melyek érkeztek be határidőben és melyek nem, az ajánlatok bírálati sorszámát és darabszámát.

c) a pályázatok felbontásának és ismertetésének rövid leírását, a jelenlévők hozzászólásainak, észrevételeinek rövid ismertetését,

d) minden egyéb olyan információt, amelyet a bontásnál jelenlévők szükségesnek tartanak rögzíteni,

e) minden jelenlévő aláírását.

30. A közjegyzői (átvevői) okirathoz kell csatolni a pályázat során beérkezett valamennyi ajánlatot és iratot egy-egy példányban, valamint a pályázati felhívás és a részletes tájékoztató egy eredeti példányát.

31. A részletes tenderfüzet átvevő személyekről/szervezetekről listát kell készíteni, amelyet az ajánlatok felbontásáról készült jegyzőkönyvhöz kell csatolni. Úgyszintén a jegyzőkönyv mellékletét képezi a kiírónak a benyújtott pályázati ajánlatok átvételéről, az azonosításhoz szükséges adatokról (átvételi sorszám és időpont, ha van, a postai bélyegző kelte, stb.) készített nyilvántartást is.

NEGYEDIK RÉSZ

DÖNTÉS A PÁLYÁZATOKRÓL

A pályázat értékelése és elbírálása

32. Az értékelő szervek

32.1. A benyújtott és érvényes ajánlatokat a kiíró által meghatározott bizottság(ok), vagy személy(ek) értékelik (a továbbiakban együtt: Értékelő Bizottság) és bírálják. el. Az értékeléssel és a bírálattal más-más bizottság(ok) és személy(ek) is megbízható(k). A Képviselő-testület rendelkezhet úgy is, hogy az értékelést végző javaslata alapján a pályázat elbírálását a képviselő-testület végzi.

33. Az Értékelő Bizottság

33.1. Az Értékelő Bizottság az ajánlatok felbontása után felvilágosításokat kérhet a pályázókról annak érdekében, hogy a pályázatok értékelése, illetve összehasonlítása elvégezhető legyen.

33.2. Az Értékelő Bizottság kérdéseit, illetve azokra az érintett pályázó által adott válaszokat írásban kel rögzíteni. Ez nem eredményezheti a pályázati ajánlatban megfogalmazott feltételek megváltoztatását, csak azok értelmezését szolgálhatja.

33.3. Ha a pályázó a kiíró megállapítása szerint az ajánlatának lényegét nem érintő formai okok miatt érvénytelen ajánlatot nyújtott be, a kiíró felhívására legfeljebb öt munkanap alatt pótolhatja a hiányokat. Az ajánlat lényegét nem érintő formai okokat, a hiánypótlás lehetőségét, a pótolható hiányokat, valamint a hiánypótlás határidejét a pályázati kiírásnak kell tartalmazni. Az ajánlat érvényességét a hiánypótlásra rendelkezésre álló idő leteltét követően állapítják meg.

33.4. Az Értékelő Bizottság a pályázatok összehasonlítását a pályázati kiírásban meghatározott szempontok és súlyozások alapján végzi.

33.5. Az ajánlatok értékelésében  (elbírálásában) részt vevő személyeket, illetve az általuk felkért szakértőket titoktartási kötelezettség terheli. Az ajánlat értékelésében (elbírálásában) résztvevők az e minőségükben tudomásukra jutott információkat kizárólag a pályázat értékelésének (elbírálásának) e céljára használhatják fel.

34. Az elbírálás

34.1. Az ajánlatok elbírálására nyitva álló határidő nem lehet több negyvenöt napnál. Az elbírálásra nyitva álló határidőről az érintetteket a pályázati kiírásban tájékoztatni kell. Ha e határidőt a kiíró túllépi, a pályázat eredménytelennek minősül.

Összeférhetetlenségi szabályok

35. Összeférhetetlenség

35.1. A pályázat értékelésében és elbírálásában részt vevő nem lehet az ajánlatot benyújtó pályázó:

a) hozzátartozója, vagy közeli rokona ( Ptk. 685. § b) pont)

b) munkaviszony (köztisztviselői jogviszony) alapján közvetlen felettese, vagy beosztottja,

c) szerződéses jogviszony keretében foglalkoztatottja,

d) tulajdonosa (résztulajdonosa), amennyiben a pályázó jogi személy, vagy cég.

35.2. A 35.1. pontban foglaltakat kell alkalmazni akkor is, ha a pályázat értékelésében és elbírálásában résztvevőtől bármely oknál fogva nem várható el az ügy elfogulatlan megítélése (továbbiakban: elfogultság)

35.3. A pályázat értékelésében és elbírálásában részt vevő köteles haladéktalanul bejelenteni, ha vele szemben bármely, az előzőekben körülírt összeférhetetlenségi ok áll fenn.

35.4. Ezeket a rendelkezéseket a pályázatok értékelésében részt vevő valamennyi személyre (pl. szakértőkre is) megfelelően alkalmazni kell.

35.5. Összeférhetetlenségi ügyben a polgármester, az ő összeférhetetlensége esetén a Képviselő-testület dönt.

Az ajánlat érvénytelensége
36. Érvénytelenség megállapítása

36.1. Az értékelő az ajánlatok felbontását követően köteles megállapítani azt, hogy, melyek azok az ajánlatok, amelyek érvénytelenek. Azok az ajánlattevők, akiknek a pályázatát érvénytelenítették, a pályázati eljárás további szakaszában (szakaszaiban) nem vehetnek részt.

37. Érvénytelenség

37.1. Érvénytelen az ajánlat, ha:

a) olyan ajánlattevő nyújtotta be, amelyik (aki) nem jogosult részt venni a pályázaton,

b) az ajánlatot a kiírásban meghatározott, illetve a szabályszerűen meghosszabbított határidő után nyújtották be,

c) az ajánlat nem felel meg a pályázati kiírásban, a jogszabályokban, valamint a jelen eljárási rendben foglaltaknak,

d) biztosíték adási kötelezettség esetén a biztosítékot az ajánlattevő nem bocsátotta, vagy nem az előírtaknak megfelelően bocsátotta a kiíró rendelkezésére,

e) mely az ajánlati árat (díjat) nem egyértelműen határozza meg, vagy más ajánlatához köti.

37.2. Az érvénytelen ajánlatot úgy kell tekinteni, mintha az érintett pályázó nem tett volna ajánlatot az adott pályázati eljárás keretében. az ajánlat érvénytelensége a pályázat érvényességét nem érinti.

37.3. Az érvénytelenség csak úgy állapítható meg, ha az ajánlatot a jegyző bevonásával minősítették ilyennek.

Az eredménytelen pályázat
38. Eredménytelenség

38.1. Eredménytelen a pályázat, ha:

a) a kitűzött időpontig egyetlen ajánlat sem érkezett, vagy egyetlen ajánlat érkezett, de az a pályázati kiírás alapján nem értékelhető,

b) a beérkezett ajánlatok egyike sem felelt meg a pályázati felhívás követelményeinek, vagy más, a pályázatra vonatkozó előírásnak és a kiíró nem élt a hiánypótlásra való felhívás lehetőségével,

c) kétfordulós pályázat esetén a második fordulón egyetlen meghívott pályázó sem tett olyan értékelhető ajánlatot, amely megfelelt volna a pályázati kiírásban foglalt követelményeknek. Ezt a rendelkezést megfelelően alkalmazni kell a kettőnél több fordulóból álló pályázatokra is,

d) a kiíró valamely ajánlattevőnek a pályázat tisztaságához fűződő, vagy a többi pályázó érdekeit egyébként súlyosan sértő cselekménye miatt a pályázat érvénytelenítése mellett döntött,

e) a kiíró élt azon jogával, hogy új pályázat kiírását rendelje el,

f) a pályázók az ajánlatukban tett fenntartásaikat – felszólítást követően – nem vonták vissza, vagy nem korrigálták,

g) az ajánlatkérő egyik ajánlattevő ajánlatát sem fogadja el és a pályázatot eredménytelennek nyilvánítja.

Felhívás új ajánlatra

39. Ajánlat módosítása

39.1. A kiíró a pályázatok elbírálását követően ajánlataik módosítására hívhatja fel a pályázókat akkor, ha a pályázatok azonos, vagy közel azonos tartalmúak, továbbá akkor, ha a kiíró az új ajánlatkéréstől kedvezőbb eredményt vár.

39.2. A kiíró az ajánlattételre felhívhatja a pályázat valamennyi résztvevőjét, vagy az általa meghatározott számú legjobbnak minősített ajánlattevőt. A kiíró az ajánlattételre felhívott pályázók nevét, számát nem köteles nyilvánosságra hozni.

39.3. Az újabb ajánlatkérés – a kiíró döntése szerint – megvalósulhat a kiírásban közölt érvényességi követelmények alkalmazásával, vagy a pályázókkal folytatott tárgyalásokon.

39.4. A kiíró a felhívásban meghatározhatja azokat a feltételeket, melyek vonatkozásában a pályázó új ajánlatot tehet. Ennek hiányában a pályázó korábbi ajánlatának bármely feltételét módosíthatja.

39.5. A kiíró a pályázótól fizetőképességének bizonyítását köteles kérni.

Zárójelentés az értékelésről

40. A zárójelentés

40.1. Az értékelést végzőnek – valamennyi értékelő által aláírt jegyzőkönyvbe rögzített – zárójelentést kell készítenie.

40.2. A zárójelentésben fel kell tüntetni:

a) a pályázat célját, jellegét, illetve a tárgyául szolgáló vagyont (vagyonrészt), valamint a pályázati (versengő ajánlatkérési) felhívás (kiírás) közzétételére vonatkozó adatokat,

b) a lebonyolítás rövid ismertetését, a beérkezett ajánlatok számát, állapotát, lényeges tartalmára vonatkozó főbb adatokat,

c) a pályázati kiírásban szereplő jogszabályok, más hatósági előírások megtartására történő utalást,

d) a pályázatok elbírálásának (értékelésének) főbb szempontjai, az egyes ajánlatokkal kapcsolatban kialakult véleményeket,

e) a pályázati eljárás eredményének összefoglaló értékelését, az első három helyre javasolt megjelölését, ha erre szükség van, illetve ha a pályázatot eredményesnek minősítették.

40.3. A zárójelentéshez – az eredmény közzététele után – csatolni kell a pályázatok felbontásáról, illetve ismertetéséről készült jegyzőkönyvet, mellékleteivel együtt, valamint az eredeti pályázati kiírás dokumentációját. Ezek irattározása együtt történhet. A pályázati dokumentációba az eredmény közzététele után a polgármester engedhet betekintést.

A pályázat eredményének közzététele

41. Az ajánlatok végső sorrendjéről döntéshozót a kiírásban kell megjelölni.

42. A kiíró az ajánlatok elbírálására vonatkozó végső döntését a pályázati kiírásban meghatározott időpontban, ennek hiányában haladéktalanul kihirdeti. A kihirdetésre az ajánlattevőket meg kell hívni. A döntésről a kihirdetését követő 5 munkanapon belül írásban értesíteni kell valamennyi pályázót.

43. A kiíró a pályázat, illetve az ajánlatkérés eredményét ugyanabban a lapban, a döntés rövid indokolásával együtt köteles közzétenni, amelyben a pályázati kiírás közzététele először megtörtént. A közzétételre legkésőbb a szerződés megkötését követő tizenöt munkanapon belül sort kell keríteni.

44. A kiíró zártkörű (meghívásos) pályázat esetében a 43. pontban meghatározott adatokat a pályázatban résztvevőkkel közvetlenül és egyidejűleg írásban is ismerteti.

A szerződéskötés

45. Csak azzal a pályázóval köthető szerződés, aki a pályázatot megnyerte.

46. A szerződést a pályázat eredményének kihirdetése után a lehető legrövidebb időn belül meg kell kötni. A szerződést úgy kell megkötni, hogy a pályázat nyertesének az ajánlati kötöttsége még fennálljon. 

A szerződés minimális tartalmát képezi:

· a közzétett pályázati feltételek,

· a nyertes ajánlata,

· a pályázatot elbíráló döntése.

47. Ki lehet írni a pályázatot úgy is, hogy a nyertes a szerződés előtt köteles Magyarországon gazdasági társaságot létrehozni. Ha a pályázat nyertesével megkötendő szerződés feltétele az, hogy az Magyarországon gazdasági társaságot alapítson abban az esetben, a kiírt pályázat nyertesének a megkötendő szerződésben kötelezettséget kell vállalnia arra, hogy a pályázati felhívás alapján megkötendő szerződésben rögzített követelményeket az általa alapítandó (alapított) gazdasági társaság alapító okiratában érvényesíteni fogja. Ha ezt nem teljesíti, a kiírót azonnali hatályú felmondási jog illeti meg. Erre a pályázati kiírásban és a megkötendő szerződésben is utalni kell.

48. Ha a pályázat nyertesével a szerződés megkötése meghiúsulna, vagy a szerződés aláírása után a nyertes a szerződést nem teljesíti, és ezért a kiíró a szerződéstől elállt, úgy a kiíró jogosult a soron következővel szerződést kötni, vagy új pályázatot kiírni.

ÖTÖDIK RÉSZ

AZ ÁRVERÉSRE VONATKOZÓ RENDELKEZÉSEK

49. A kiíró döntése szerint vagyontárgyak, vagyonrészek értékesíthetők árverés útján is az alábbi rendelkezések figyelembevételével.

50. Az árverés

50.1. Az árverés nyilvános, és azt közjegyző jelenlétében kell lebonyolítani.

50.2. Az árverést az árverés napja előtt legalább harminc nappal hirdetmény közzétételével kell kitűzni.

50.3. A hirdetményt két országos napilapban kell közzétenni.

50.4. A hirdetményben fel kell tüntetni:

a) az árverést kiíró megnevezését,

b) az árverés helyét és idejét,

c) az árverésre kerülő vagyontárgyak/vagyonrészek megnevezését és kikiáltási árukat, valamint a vagyontárgyakra/vagyonrészekre vonatkozó esetleges korlátozásokat (pl. elővásárlási jog, aranyrészvény, stb.)

d)  a vételár megfizetésének határidejét és módját,

e) az árverési biztosíték összegét és letétbe helyezésének módját, határidejét,

f) az árverésen történő részvétel feltételeit,

g) az árverésre jelentkezés helyét, módját és idejét,

h) amennyiben szükséges, az arra vonatkozó közlést, hogy az árverésre kerülő vagyontárgyakat hol és mikor lehet megtekinteni, illetve az árverésre kerülő vagyonról hol, mikor és hogyan lehet további információhoz jutni,

i) mindazt, amit az árverés kiírója egyébként szükségesnek tart.

50.5. Az árverést a kiíró alkalmazottja, vagy megbízottja foganatosítja. Az árverés során közreműködő személyek összeférhetetlenségére e Szabályzat rendelkezéseit kell alkalmazni.

50.6. Árverésen részt venni és vételi ajánlatot tenni személyesen, vagy meghatalmazás útján lehet. A meghatalmazást közokiratba, vagy teljes bizonyító erejű magánokiratba kell foglalni.

50.7. Az árverésen az egyéb feltételeknek való megfelelés esetén az vehet részt, aki a hirdetményben meghatározott árverési biztosítékot a hirdetményben megjelölt módon és időben letétbe helyezte.

50.8. Az árverés megkezdésekor az árverezőkkel közölni kell az árverésre kerülő vagyontárgy/vagyonrész becsértékét (kikiáltási árát) és fel kell hívni őket ajánlatuk megtételére.

50.9. Az árverést addig kell folytatni, amíg az ajánlattevők ajánlatot tesznek. Ha nincs tovább ajánlat, a felajánlott legmagasabb vételár háromszori kikiáltását követően ki kell jelenteni, hogy a vagyontárgyat/vagyonrészt a legmagasabb vételárat ajánló veheti meg.

50.10. Az árverési vevő letétbe helyezett biztosítékát be kell számítani a vételárba, a többi letevőnek a biztosítékot az árverés befejezése után haladéktalanul vissza kell adni, illetve utalni.

50.11. Az árverési vevő köteles a teljes vételárat az árveréstől számított 15 napon belül megfizetni. Amennyiben a teljes vételárat az árveréstől számított 15 napon belül nem fizet meg az árverési vevő, a biztosítékot elveszíti, és az árverés eredménytelennek minősül.

50.12. Az árverésre bocsátott vagyontárgyon/vagyonrészen az árverési vevő a vételár kifizetésével szerezhet tulajdonjogot, figyelemmel azonban a hatályos jogszabályokra és a vagyontárgyat/vagyonrészt esetlegesen terhelő korlátozásokra.

50.13. A visszavonás tényét közzé kell tenni ugyanazokban a lapokban, ahol a hirdetmény közzétételre került.

50.14. Az árverési felhívás visszavonása esetén az árverési biztosítékot, és amennyiben az árverés tárgyról készült részletes tájékoztató (információs dokumentum) rendelkezésre bocsátása ellenérték fejében történt, úgy az azért fizetett ellenértéket, a dokumentum visszaszolgáltatását követően haladéktalanul vissza kell adni.

50.15. Az árverésről közjegyző által hitelesített jegyzőkönyvet kell felvenni, amely tartalmazza az árverés helyét, időpontját, lefolyását, a legmagasabb ajánlat értékét és az ajánlattevő személyét, lakóhelyét, illetve székhelyét.

50.16. Az árverésről készült jegyzőkönyvet az árverést foganatosító személy(ek) és a jegyzőkönyvvezető, valamint az árverési vevő is aláírja.

50.17. Az egyes árverés lebonyolításának részletes szabályait az árverési hirdetményben, vagy az árverés helyén nyilvánosan kifüggesztve kell közzétenni.

9. napirendi pont: Hajdú-Bihari Önkormányzat Vízmű Zrt 2013. május 02-án tartandó közgyűlés napirendi pontjainak megtárgyalása
Olajos Mihály: Az írásos előterjesztést mindenki megkapta, kérem a testület tagjait kézfelnyújtással jelezzék, ha elfogadják az előterjesztésben lévő határozati javaslatot.

A Képviselő-testülete 4 igen, 1 nem (Kovács Imre) szavazattal a következő határozatot hozta.

 45/2013. (IV.30.)Önk. számú

HATÁROZAT

Szentpéterszeg Községi Önkormányzata, mint a Hajdú- Bihari Önkormányzatok Vízmű Zártkörűen Működő Részvénytársaság részvényese a  részvénytársaság 2013. május 02.  napjára összehívott  közgyűlés napirendjével összefüggésben: 

Felhatalmazást ad a Vízmű Zrt. Igazgatósága részére, hogy a Hajdú-Bihari Önkormányzatok Vízmű Zrt. képviseletében - a közgyűlésen előadott tájékoztatás alapján, valamint a Vksztv-ben és a Vhr-ben előírt követelmények szerint - a Vízmű Zrt. szolgáltatási területét érintően nyújtsa be a víziközművek üzemeltetésére vonatkozó tevékenységek további folytatásához szükséges működési engedély megkérésére irányuló kérelmet és az ahhoz kapcsolódó dokumentációt
Meghatalmazza a 2013. május 02. napján tartandó Zrt. közgyűlésén szavazásra Olajos Mihály polgármestert, hogy a határozati javaslatokról történő döntési eljárásban a fentieknek megfelelően járjon el.

Határidő: 2013. május 02.

Felelős Olajos Mihály polgármester
Egyebek: 
Olajos Mihály: Az önkormányzat pályázatot benyújtani  az „Óvodai, iskolai és utánpótlás sport infrastruktúra fejlesztése, felújítása” című pályázati kiírásra a kispálya felújítására. A pályázat 90 %-os támogatás intenzitású azon településeknek, akik a adósságkonszolidációban részt vettek. A pályázat benyújtásához szükséges elfogadni a település sport koncepcióját. Kérem a testület tagjait kézfelnyújtással jelezzék, ha jóváhagyják Szentpéterszeg Község Sport Koncepcióját. 

A Képviselő-testület 5 igen szavazattal a következő határozatot hozta.

46/2013. (IV.30.)Önk. számú

HATÁROZAT

Szentpéterszeg Községi Önkormányzat Képviselő-testület úgy határozott, hogy jóváhagyja Szentpéterszeg Község Sportkoncepcióját.
Határidő: azonnal

Felelős: Olajos Mihály polgármester
Olajos Mihály: Kérem a testület tagjait kézfelnyújtással jelezzék, ha jóváhagyják a pályázat benyújtását. 

A Képviselő-testület 5 igen szavazattal a következő határozatot hozta.

47/2013. (IV.30.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy  pályázatot kíván benyújtani a 159871 igénylés azonosítószámú, Óvodai, iskolai és utánpótlás sport infrastruktúra fejlesztése, felújítása pályázati kiírásra –  Műfüves pálya kialakítása Szentpéterszegen címmel. 
A projekt teljes  költségei 

	Projekt teljes költsége
	Igényelt támogatás mértéke
	Önerő mértéke

	16 419 034 Ft


	14 777 131 Ft.

	1 641 903 Ft.


Szentpéterszeg Község Önkormányzat Képviselő-testület a 10 %-os önerőt  az önkormányzat költségvetése terhére biztosítja.

A Képviselő-testület felhatalmazza Olajos Mihály polgármester, a pályázat  aláírására, és benyújtására. 

Határidő: azonnal

Felelős: Olajos Mihály polgármester

Olajos Mihály: Kérem a testület tagjait kézfelnyújtással jelezzék, ha elfogadják a következő határozati javaslatot. Szentpéterszeg Községi Önkormányzat Képviselő-testülete  úgy határozott hogy a lakosság részére lehetőséget biztosít a sportolásra a település sport létesítményeiben, a Faluházban – a civil szervezetek által használt rendezvényteremben /asztali tenisz, kondi gépek, csocsó/, ezért a költségvetésében a sport célra elkülönített 1,1 millió Ft-ot Szentpéterszeg Község Önkormányzatának 2013. évi költségvetéséről szóló 2/2013. (III. 13.) sz. rendeletében meghatározottak szerint azt az alábbi célokra és mértékben fordítja. Közvetlen támogatások:

Sport Club: 600 e Ft/év,Lövész Egyesület: 50 e Ft/év, Horgász Egyesület: 50 e Ft/év

Sportlétesítmények fenntartása: 300 e Ft/év, Települési rendezvények támogatása (Majális – kispályás futball, ügyességi vetélkedők, céllövészet, stb –) éves szinten 100 e Ft.

A Képviselő-testület 5 igen szavazattal a következő határozatot hozta. 

48/2013. (IV.30.)Önk. számú

HATÁROZAT
Szentpéterszeg Községi Önkormányzat Képviselő-testülete  úgy határozott hogy a lakosság részére lehetőséget biztosít a sportolásra a település sport létesítményeiben, a Faluházban – a civil szervezetek által használt rendezvényteremben /asztali tenisz, kondi gépek, csocsó/, ezért a költségvetésében a sport célra elkülönített 1,1 millió Ft-ot Szentpéterszeg Község Önkormányzatának 2013. évi költségvetéséről szóló 2/2013. (III. 13.) sz. rendeletében meghatározottak szerint azt az alábbi célokra és mértékben fordítja. 

Közvetlen támogatások:

Sport Club: 600 e Ft/év

Lövész Egyesület: 50 e Ft/év

Horgász Egyesület: 50 e Ft/év

Sportlétesítmények fenntartása: 300 e Ft/év

Települési rendezvények támogatása (Majális – kispályás futball, ügyességi vetélkedők, céllövészet, stb –) éves szinten 100 e Ft.

Határidő: azonnal

Felelős: Olajos Mihály polgármester

Olajos Mihály: A lakossági fűnyírás díjára vonatkozóan 2013. évre 10%-os emelést javaslok. Kérem a testület tagjait kézfelnyújtással jelezzék, ha elfogadják a javaslatot.
A Képviselő-testület 4 igen, 1 nem (Balogh Gyula) szavazattal a következő határozatot hozta.

49/2013. (IV.30.)Önk. számú

HATÁROZAT
Szentpéterszeg Község Önkormányzat Képviselő-testülete úgy határozott, hogy 2013. évben az Önkormányzata  a lakossági fűnyírást, az azt igénylők számára a következő feltételekkel biztosítja:

Fűnyírás díja: 22.- Ft/m2/alkalom

Egyedül élő 65 év feletti  nyugdíjasok részére, akik a nyugdíjminimum kétszerese (57.000.- Ft) alatti jövedelemmel rendelkeznek: 11.- Ft/m2/alkalom.

Nyugdíjas egyedül élő, de a nyugdíjminimum kétszerese (57.000.- Ft) feletti jövedelemmel rendelkezők részére: 14.- Ft/ m2/alkalom

További kedvezmény a nyugdíjasoknak, hogy a díjfizetést két egyenlő részletben is teljesíthetik. 

Határidő: azonnal

Felelős: Olajos Mihály polgármester

Olajos Mihály: Szociális szövetkezet létrehozásának a folyamata elindult, elkészült a koncepció, melyet a Belügyminisztériumba el kellett küldeni. Kérem a testület tagjait kézfelnyújtással, ha egyetértenek azzal, hogy Szentpéterszeg Községi Önkormányzat tagja legyen a Szociális Szövetkezetnek. 
A Képviselő-testület 5 igen szavazattal a következő határozatot hozta.

50/2013. (IV.30.)Önk. számú

HATÁROZAT
Szentpéterszeg Község Önkormányzat Képviselő-testülete úgy határozott tagja kíván lenni a „Szegről-Végről” Szociális Szövetkezetnek.
Határidő: azonnal

Felelős: Olajos Mihály polgármester 

Olajos Mihály:  Balázsi Edit  vállalkozó bérbe szeretné venni a régi húsbolt épületét, mivel Szentpéterszegen ő nyerte meg a pályázatot a trafik kialakítására. Az üzlethelyiség közel 30 négyzetméter nagyságú. Fel szeretné újítani az épületet. A testület dönti el, hogy bérbe adja-e. 
Cs. Balogh Gyula: A felújításkor ő teszi bele pénzét, de attól még az Önkormányzat tulajdonában marad.

Olajos Mihály: Ha értékteremtő beruházást csinál, és ezt számlával igazolja, akkor az 50 %-át lelakhatja. Kérem a testület tagjait kézfelnyújtással jelezzék, ha jóváhagyják, hogy az Önkormányzat tulajdonában lévő Fekete Borbála u. 3 sz. alatt lévő üzlethelyiséget Balázsi Edit részére bérbe adja trafik üzlet céljára. 
51/2013. (IV.30.)Önk. számú

HATÁROZAT
Szentpéterszeg Község Önkormányzat Képviselő-testülete úgy határozott, hogy az Önkormányzat tulajdonában lévő Fekete Borbála u. 3 sz. alatt lévő üzlethelyiséget Balázsi Edit 4121 Szentpéterszeg, Kossuth u. 34. szám alatti lakos részére bérbe adja trafik üzlet céljára. 

Határidő: azonnal

Felelős: Olajos Mihály polgármester 
Kovács Imre: Határozati javaslatot szeretnék tenni, azzal kapcsolatosan, hogy úgy is elég kevés a házasságkötés, ezért a lakodalmak alkalmával adjuk oda ingyen a Faluházat, és csak a rezsit kelljen csak kifizetni a péterszegieknek. Ennyivel igazán hozzájárulhat az önkormányzat. 
Olajos Mihály: Mivel nem teljes létszámú a testület, javaslom, hogy  a legközelebbi ülésen vitassuk ezt meg. Több megbeszélni való nem lévén az ülést bezárom
K.m.f.



Olajos Mihály



Dr. Barcsai Sándor



polgármester

